Očerupati „petlove“, pa pravac Rio | Glas javnosti\nPočetna > Sport > Očerupati „petlove“, pa pravac Rio\nOdbojkaška reprezentacija Srbije na korak od plasmana u finale Svetske lige\nJoš dva koraka, tačnije dve pobede, dele odbojkaše Srbije od plasmana na finalni turnir Svetske lige u Rio de Žaneiru. Posle očekivano ubedljivih pobeda nad selekcijom Venecuele, s kojom su podelili megdan u Beogradu (3:0) i Nišu (3:1), „orlovima“ su do kraja ligaškog dela nadmetanja preostala još dva susreta, i to sa direktnim rivalom za finale, reprezentacijom Francuske. Pošto su „petlovi“ dva puta skoro do poniženja nadigrani u susretima protiv Brazila, odbojkašima Srbije je preostalo da dva puta nadigraju Francuze i osvajanjem druge pozicije u grupi A izbore mesto na finalnom turniru.\n- Ostali smo u trci za plasman na završni turnir Svetske lige. Francuska je neugodan protivnik, ne odgovaraju nam njihovi dugački poeni i njihov stil igre. Iskoristićemo naredne dane da se odmorimo i uigramo, i ko bude bolji zasluženo će otići na završni turnir Svetske lige u Rio da Žaneiro - rekao je srednji bloker „orlova“ Novica Bjelica.\nI pomoćni trener reprezentacije Željko Bulatović smatra da je najpravednije da Srbija i Francuska u direktnim duelima odluče ko ide na završni turnir Svetske lige.\n- Imamo prednost domaćeg terena, imamo kvalitetniji tim i verujem da ćemo slaviti u oba meča - rekao je Bulatović, najavljujući mečeve šestog vikenda Svetske lige, u kojima će se odbojkaši Srbije u petak 18. jula u niškom „Čairu“ sastati sa Francuskom, kao i drugu utakmicu, koja će dan kasnije biti odigrana u Pioniru.\nNa završni turnir Svetske lige, kao domaćin, direktno se plasirao Brazil, otvarajući kao prvoplasirani u grupi A prolaz za osvajača drugog mesta, koji će biti Srbija ili Francuska. Kolo pre kraja put u Rio takođe su obezbedile reprezentacije Rusije, SAD, kao i Poljske, koja u dva poslednja meča kod kuće mora da pobedi selekciju Egipta...\nMedalje su podeljene, žalba nema efekat\nMaljković na klupi Zvezde!?


Visoki predstavnik izvor problema u BiH /VIDEO/ - NTV Arena Bijeljina\nVisoki predstavnik je prije izvor nego rješenje problema u BiH, a OHR nije učinio ništa da pomogne u reagovanju na virus korona, piše u izvještaju koji je Vlada Republike Srpske uputila Savjetu bezbjednosti UN.\nU 23. izvještaju Republike Srpske Savjetu bezbjednosti UN ističe se da je pandemija virusa korona naglasila oštre razlike između OHR-a i zvaničnika vlasti u BiH koji postupaju u skladu sa svojim ustavnim nadležnostima.\n“Ti zvaničnici su odgovorni za dobrobit građana i odgovaraju im. OHR, uprkos samoproklamovanim diktatorskim ovlašćenjima, ne odgovara nikom. Stoga ne iznenađuje da su se predsjednik i ministri u Vladi Republike Srpske energično uhvatili u koštac sa pandemijom i njenim ekonomskim posljedicama, a nedavno i dali polovinu svoje mjesečne plate u Fond solidarnosti Republike Srpske“, naglašava se u izvještaju.\nU međuvremenu, OHR, bez obzira na značajan budžet i skoro 100 zaposlenih, nije učinio ništa da pomogne BiH da se izbori sa pandemijom koja se javlja jednom u sto godina, a koliko Republika Srpska vidi, nikakva materijalna sredstva kao pomoć pogođenima u ovoj pandemiji nisu donirali ni OHR, ni visoki predstavnik Valentin Incko, niti bilo ko od brojnog osoblja.\nTags: bih, ohr, rs, zemlja\nEpidemiološka situacija povoljna, novozaraženi pacijent osjeća se dobro /VIDEO/


RCSEE i ERCI zajedno na projektu S-ACCESS - rcsee\nRCSEE zajedno sa partnerima iz Evropske asocijacije železničkih klastera (ERCI) sprovodiće projekat S-ACCESS, čiji je cilj strateško osnaživanje evropskih malih i srednjih preduzeća za nastup na vanervropskim tržištima kroz procese javnih nabavki.\nEvropska agencija za mala i srednja preduzeća je prepoznala poteškoće sa kojima se susreće sektor MSP-a prilikom izlaska na strana tržišta, usled čega je pod okriljem COSME programa pokrenula poziv za projekte koji za cilj imaju osnaživanje kapaciteta MSP-a za nastup na stranim tržištima kroz strateški pristup. Evropska železnička industrija, predstavljena kroz partnere okupljene u okviru ERCI-ja je izabrana kao jedan od prvih projekata ovog tipa.\nProjekat će biti sproveden u dve faze, pripremne i implementacione, tokom kojih će biti analizirana MSP okupljena u parnerske klastere, kao i tržišta i tenderske procedure i sistemi javnih nabavki na ciljanim tržištima.\nNastavljajući na osnovi izgrađenoj tokom PERES projekta, ciljana tržišta S-ACCESS projekta će biti Sjedinjene Američke Države, Kanada i Norveška.\nZvaničan početak projekta se očekuje u drugoj polovini 2021. godine. Projekat je podržan od strane Evropske Komisije i Evropske agencije za mala i srednja preduzeća.\nCategory: Arhiva 03.03.2021.\nPreviousPrevious post:Svetska banka odobrila 62,5 mil USD za unapređenje železničke infrastrukture u SrbijiNextNext post:Virtuelni samit železnica Jugoistočne Evrope i Ujedinjenog Kraljevstva najavljen za maj


Mali: Najverovatnije ću podneti ostavku - KRIK\nGradonačelnik Beograda Siniša Mali izjavio je da će najverovatnije podneti ostavku pre kraja mandata i da se u tom slučaju neće kandidovati na narednim izborima u Beogradu.\n„Najverovatnije neću biti kandidat na narednim izborima i najverovatnije ću podneti ostavku pre kraja mandata, ali odlazim ponosan na sve što je u prethodne tri godine urađeno u gradu“, rekao je Mali novinarima pre početka sednice Skupštine grada.\nNa pitanje zašto to čini tek na kraju mandata, kaže da ne odlučuje on već vladajuća većina u Skupštini grada.\nMali je poručio i da će podržati svakog ko bude kandidat SNS-a, a o Nikoli Selakoviću kao potencijalnom kandidatu za gradonačelnika kaže: „Nikola je moj prijatelj i sjajan čovek“.\nOn je danas za, kako je rekao „kampanju protiv njega“ optužio bivšeg gradonačelnika iz Demokratske stranke Dragana Đilasa.\nPod kampanju Mali je podveo i istraživanja KRIK-a o njegovoj imovini i sumnjivim poslovima zbog kojih postupke vodi i Agencija za borbu protiv korupcije.\nSumnjivi poslovi i prikrivena imovina\nPodsetimo, KRIK je u oktobru 2015. godine otkrio da je Mali kao direktor dve ofšor kompanije sa Britanskih Devičanskih Ostrva učestvovao u kupovini 24 stana na bugarskom primorju. Iako je tvrdio da je dokumentacija koju su novinari pribavili iz zvaničnog poslovnog registra falsifikovana, Mali nikada nije javnosti dostavio dokaze za svoje tvrdnje.\nU serijalu istraživačkih priča o Malom, KRIK je otkrio i da je njegova porodica ilegalno prisvojila 10 hektara državne zemlje nedaleko od Vršca, kao i da je pomogao ocu pri privatizaciji kompanije „Bratstvo“. Prošlog meseca o zemlji kod Vršca doneta je presuda kojom je potvrđeno pisanje KRIK-a da je ovaj posao bio nezakonit.\nNa osnovu ovih istraživanja, Agencija za borbu protiv korupcije pokrenula je nekoliko postupaka provere gradonačelnikove imovine i utvrdila da je učestvovao u sumnjivim novčanim transakcijama. Zbog sumnje da je reč o pranju novca, Agencija je svoje nalaze prosledila Višem javnom tužilaštvu u Beogradu.\nU februaru ove godine, bivša gradonačelnikova supruga Marija Mali u intervjuu za KRIK govorila je o njegovim sumnjivim poslovima i prikrivanju imovine od Agencije za borbu protiv korupcije. Rekla je da mu je pomogla da lažira izveštaj o imovini i 95.000 evra predstavi kao nasledstvo od pokojnog oca. Tokom razvoda Mali je na suđenju rekao da školarinu za njegovo troje dece od 60.000 evra finansiraju njegovi prijatelji iz inostranstva što takođe nije prijavio Agenciji\nOsim o poslovima, Marija Mali je pričala i o umešanosti njenog bivšeg supruga u bespravno rušenje objekata u beogradskoj četvrti Savamala i rekla je da joj se pohvalio da je organizovao rušenje.\nUprkos ovome, o smeni Malog nije bilo reči. Tadašnji premijer, a sada predsednik Srbije Aleksandar Vučić u nekoliko navrata branio je Malog optužujući KRIK da iznosi laži o njemu. On je rekao da će Mali „teško ostati na mestu gradonačelnika“, ali da ga neće smeniti.\nU maju Vučić najavio je da Mali uskoro više neće biti gradonačelnik, jer je zbog kampanje koja se vodi protiv njega nemoguće raditi u takvim uslovima. Kasnije je međutim rekao da se zbog ove svoje izjave – pokajao.


Robot Ema voli Srbiju, odgovor je Vučiću\nPredsednik Srbije obišao izložbeni prostor Centra za robotiku i veštačku inteligenciju u obrazovanju u prostoru Učiteljskog fakulteta Univerziteta u Beogradu.\nPredsednik Aleksandar Vučić posetio je izložbeni prostor Centra za robotiku i veštačku inteligenciju u obrazovanju u prostoru Učiteljskog fakulteta Univerziteta u Beogradu i konstatovao da je taj Centar pokazatelj napretka i razvoja obrazovanja u Srbiji.\nDomaćini su predsednika upoznali sa svim onim čime Centar raspolaže, između ostalog i robota Emu, koju je Vučić upitao zbog čega je došla u Srbiju, na šta mu je ona odgovorila da „voli Srbiju“.\n„Naravno da sam došla, ja volim Srbiju. Ovo je zemlja sa divnom prirodom i ljudima i ima pred sobom budućnost za razvijanje robotičkih disciplina. Sigurna sam da ćete postati jedna od najnaprednijih zemalja na svetu“, odgovorila je Ema.\nU jednoj od laboratorija gosti su mogli da vide kako izgleda jedna lekcija iz fizike.\nZatim su obišli zonu u kojoj se razvijaju veštine potrebne za 21. vek, ali i osobine kao što su saradnja, timski duh, ali i talente učenika.\nInače, Centar je zajednički poduhvat Ministarstva prosvete, nauke i tehnološkog razvoja i kompanike „NetDragon Websoft Holdings Limited“ i deo je strateškog programa razvoja Srbije koji prepoznaje znacaj i prednost znanja inovacija i interneta.\nSvečano otvaranje centra planirano je za prvu polovinu jula kada će u Beograd doći i kineski partneri.\nUz predsednika Vučića izložbeni prostor posetili su i ministar prosvete Mladen Šarčević, ministar za inovacije i tehnološki razvoj Nenad Popović i ambasadorka Kine u Srbiji Čen Bo.\nČen:Veliki potencijal za saradnju dve zemlje u oblasti IT\nAmbasadorka Kine u Srbiji Čen Bo istakla je da su digitalno obrazovanje i digitalna ekonomija pokretačka snaga razvoja celog sveta.\nOna je istakla da Kina i Srbija sve više sarađuju u ovim oblastima:\n„Nadam se da će u budućnosti inovacije i nova tehnologija postati nova rastuća tačka naše saradnje“, rekla je Čen, nakon što je sa predsednikom Aleksandrom Vučićem obišla Centar za robotiku i veštacku inteligenciju.\nTaj centar je zajednicki poduhvat Ministarstva prosvete i kineske kompanije „NetDragon Websoft Holdings Limited“.\nMenadžer „NetDragona“ Ke Zu Tingru Wei kaže da su Kina i Srbija iskreni prijatelji i da oni žele svoje znanje da podele sa, kako je rekao, srpskim prijateljima.\n„Velika je čast što mogu da radim sa srpskim timom i što smo uspeli da uspostavimo ovaj centar. Nadamo se u bliskoj budućnosti da nastavimo rad sa srpskim timom i damo naš doprinos poboljšanju obrazovnom sistemu“, rekao je Ke.\nDekan Učiteljskog fakulteta Danimir Mandić rekao je da je ovo projekat koji kroz korišćenje veštačke inteligencije omogućava praćenje svakog koraka učenika.\n„Uspeli smo da napravimo centar i sofrtvere koji bi bili reprezentativni za celu Evropu i svet“, rekao je Mandić.\n„Vraćamo vaspitnu funkciju školi, da nastavnik ne bude preopterećen osnovnim poslovima, već da podstiče učenike u razvoju“, rekao je Mandić.\nTags: Aleksandar Vučić, Čen Bo, Centrar za robotiku i veštačku inteligenciju, Danimir Mandić, mladen šarčević, Nenad Popović\nVučić sa ambasadorom Belorusije\nGrčka se otvara sat pre ponoći, počelo postepeno otvaranje granica unutar EU


Ponoš kaže da Vučić kupuje oružje kao "pijani bogataš", Šormaz za vojne parade\nVesti Autor:N1 Beograd01. jul. 202122:00 > 02. jul. 2021 08:0932 komentara\nPotpredsednik Narodne stranke Zdravko Ponoš kaže da je u prethodne tri-četiri godine ova vlast počela da ulaže u vojsku, što je dobro, ali je problem što je netransparentno. Dodaje da je predsednik Srbije Aleksandar Vučić privatizovao ceo sistem i da "pazari oružje kao pijani bogataš, potpuno netransparentno". Dodaje da je problem što se izgubilo poverenje u vojsku, podsećajući da je sadašnja vlast za sedam godina promenila devet ministara odbrane i navodeći da neki od njih ne bi mogli da prođu bezbednosnu proveru da rade u vojnoj kantini, a neki ni zdravstvenu. Član Glavnog odbora SNS Dragan Šormaz, pak, smatra da je, uz crkvu, vojska jedna od institucija koje se najviše poštuju i, ocenjujući da je "popunjenost vojske slaba", smatra da su vojne vežbe i parade možda jedan od načina da se pokaže šta je vojska i da deca to shvate i prijave se.\nPonoš u emisiji 360 stepeni navodi da nedavna vojna vežba „Munjeviti udar“ na Pešteru nije bila vojna vežba, već demonstracija za potrebe trgovaca oružjem.\n„Dokle god Generalštab bude pristajao da pravi televizične vežbe i da budu lepe na oko vojnom vrhu i trgovcima oružjem, neće biti sreće. Jedno je vojna vežba, a drugo je sajam naoružanja. Te dve stvari teško mogu da se pomire“, ocenio je Ponoš.\nDodaje da će vežba na Pešteru ostati upamćena po smrti starijeg vodnika prve klase Vojske Srbije Dejana Stojkovića (39), a ne po tome šta je Vučić rekao. Naveo je da je Ministarstvo odbrane u međuvremenu „na neki način potvrdilo“ njegove ranije navode da je Stojković poginuo jer se zbog ekstremno visoke temperature aktivirao sistem za gašenje požara u borbenom vozilu, a ne kako je ministarstvo prvobitno saopštilo – zato što mu je pozlilo.\nNa pitanje odakle mu ti podaci, kaže da je veliki deo svog života proveo u vojsci i da i dalje ima kontakte, ali, kaže da nije poenta o njegovom „prozivanju šta se desilo, nego da šta god da se desilo, bilo je zataškavanje“.\n„To bi trebalo da bude informacija dostupna svima, to ne sme da se krije i manipuliše time“, naveo je Ponoš i dodao da misli da je cilj skrivanja tog incidenta „da se ne nasekira državni vrh“ ističući da nije smela da ode u drugi plan nečija srmt.\nŠormaz je izrazio žaljenje što je poginuo Stojković, navodeći da čisto sumnja da okolonosti pod kojima je umro mogu da se sakriju i da to neko želi. „Istinu ćemo u svakom slučaju saznati“, smatra.\nTakođe misli da vojna vežba na Pešteru nije bila predstava za narod ili politički vrh.\n„Organizovana je na taj način da se naše jedinice uvežbavaju. Poslednjih meseci je bilo dosta vežbi. Vojna vežba je bila uspešna, a to što smo imali šta da prikažemo, pa šta je u tome loše'“, pita on.\nNa pitanje da li je pozivanje dece iz osnovnih i srednjih škola na paradu u Kragujevcu bio populizam, on kaže da je „vojska dobra stvar, vojska je tradicija… zašto da se ljudi, deca ne upoznaju sa vojnicima“.\nNavodi i „šta je sporno da neki vide šta bi mogli da kupe od naše namenske industrije?“\n„Voleo bih kada bi pravosudni, zdravstveni, obrazovni sistemi u Srbiji bili na nivou na kojem je vojska. I dalje mislim da je to jedan od najorganizovanijih sistema u zemlji“, ističe Šormaz.\nPonoš, pak, smatra da je parada u Kragujevcu bila „podloga za Vučićevo gostovanje u gradu koji godinama nije posetio“.\n„To je bio pokušaj da se vojska bilduje kao bodibilder, a od toga vojska neće biti jača, već samo lepa na oko“, ocenjuje Ponoš.\nNa pitanje da li su nam bili potrebni avioni MiG-29 i da li smo ih kupili ili dobili na poklon, Ponoš kaže da „nikad ne postoji besplatan ručak u međunarodnim odnosima, ali se slažem da je dobro da imamo te avione, ne znam da li smo ih platili ili smo platili samo neumoreno visok remont“, na šta je Šormaz rekao da smo te avione dobili na poklon od Belorusije i da su remontovani za oko 280 miliona evra, kao i da su bili neophodni da bi se popunila naša eskadrila.\n„Stanje u vojsci je daleko od dobrog, stanje popuna je jako loše, mi nemamo ratnu vojsku, aktivna rezerva ne postoji, imamo više oficira i podoficira nego vojnika, taj sistem je neodrživ… Vučić kao da namerno bira nekvalitetna rešenja“, navodi Ponoš.\n„Vučić je svesno urušio institucije da bi on bio to što jeste, to ne može na dobro da izađe“, dodaje on.\nSaradnja Srbije i NATO dobra stvar\nNa pitanje kakav odnos imaju prema saradnji Srbije i NATO, Ponoš navodi da je bio jedan od protagonista otpočinjanja te saradnje, „nemam nikakvu dilemu da je to dobro, blagotvorno za mir i bezbednost u regionu“.\nPodseća da je saradnja Srbije i NATO ostvarena kroz Partnerstvo za mir, kao i da postoje jaki razlozi zbog kojih ne možemo da idemo dalje.\nJedan je NATO bombardovanje koje je, kako ukazuje, ostavilo trajan ožiljak, ali tu je i činjenica da je „NATO neko ko će nastaviti da bejbisituje kosovsku državu“.\n„Projekciju očuvanja nacionalnih interesa na Kosovu, pre svega treba da uradimo u Savetu bezbednosti UN, a to nećemo moći ako se priklonimo na stranu vojnog saveza koji je nasuprot Rusiji“, smatra on.\nŠormaz se slaže da je dobro da sarađujemo sa NATO, odnosno da nam je potrebna saradnja do „maksimalnog mogućeg nivoa“, ali navodi da „mi ne možemo da budemo članica NATO, pa da 100 odsto građana to želi, jer NATO je odbrambeni savez i treba da se znaju granice u okviru kojih dejstvuje, zato imaju problem Ukrajina, Moldavija, Kipar… Čak i da želimo, nas NATO ne bi primio“. Dodaje i da je trenutna odluka države da vodimo politiku nesvrstavanja u vojne saveze.\n„Imamo samo koristi od saradnje sa NATO, frustrira me što mi ne predstavljamo građanima sve one benefite koje Srbije ima od te saradnje, a to nam i oni najviše zameraju. Srbiji je oduvek bilo mesto na pravoj strani istorije i najbolje smo prolazili kad smo bili saveznici SAD, tome treba da stremimo, da resetujemo te odnose na neki nivo iz najboljih dana, a bombardovnje moramo da pamtimo“, ukazuje Šormaz i dodaje da „moramo da merimo i štetu i korist u svemu što radimo, ne vidim korist u saradnji sa Belorusijom u odbrani“.\nPonoš se slaže da bi u „kompleksu NATO interesa moralo da se zna koje su naše granice, a da to ne budu granice u Ustavu. Najvažnije je da naš interes nema cenu“.\nŠormaz je na to burno odgovorio da on nije „rekao da bi morali da priznamo Kosovo da bismo ušli u NATO, to ne sme da se desi, ali moramo da sarađujemo.\nPonoš navodi da neki potezi ove vlasti i predsednika Vučića, poput Vašingtonskog sporazuma, nisu išli u tom smeru – dato je previše, a premalo je dobijeno“.\n„Mi smo obećali da ćemo prebaciti ambasadu u Jerusalim, a zauzvrat dobili izraelsko priznavanje Kosova, to je strašno štetno za nas“, kaže Ponoš.\nŠormaz navodi da „kada se kaže Izrael, Jevreji, na šta prvo pomislite, ja prvo pomislim na Jerusalim“.\n„Ne slažem se sa tim da nastavljamo Titovu politiku nesvrstanih i da imamo ambasadu Palestine ovde 30-40 godina. Mi sa Izraelom moramo da imamo sjajne odnose“, poručuje on.\n360 stepeniDragan ŠormazoružjeSrbijavojna neutralnostvojskaZdravko Ponoš


Da li Amerikanci počinju da okreću leđa Đukanoviću? - Opcija\nNaime, u izjavi američkog Stejt departmenta o aktuelnim događajima u Crnoj Gori, uz dobro poznatu floskulu kojom se svi akteri pozivaju na uzdržanost, jasno je ukazano da crnogorske vlasti moraju poštovati slobodu veroispovesti i pravo na okupljanje, što predstavlja više nego očigledno davanje legitimiteta skupovima u organizaciji SPC.\nDa je ova izjava samo vrh ledenog brega pokazuju i saznanja dobro pozicioniranih izvora iz crnogorske diplomatske mreže, koji su insistirali na anonimnosti, a prema kojima SAD počinju da se sve više distanciraju od Đukanovića i njegovog režima, uprkos tome što na zvaničnom planu pružaju podršku vlastima Crne Gore kao članice NATO. Međutim, SAD od otpočinjanja skupova u organizaciji SPC Crnoj Gori nisu izašle u susret u pogledu zahteva za konkretniju podršku policijsko-bezbednosnim snagama, poput nabavke najmodernije tehničke opreme za nadzor nad učesnicima protestnih šetnji, litija i molebana, a suzdržanost su, uprkos više nego intenzivnom lobiranju crnogorskog režima, pokazale i prilikom davanja izjava o situaciji u Crnoj Gori, što se uostalom da videti i iz navedene izjave Stejt departmenta.\nImajući sve to u vidu, može se sa pravom oceniti da Đukanović i njegovi saradnici sve više počinju da nailaze na zaključana vrata na adresama na kojima su ranije bili vrlo rado primani, i sa kojih su dobijali otvorenu podršku za svoje aktivnosti. Teško da se može naći čvršća potvrda od toga da i dojučerašnji pouzdani saveznici iz zapadnih centara moći budućnost Đukanovićevog režima vide na – smetlištu istorije.


Do incidenta je došlo u naselju Pijesci kod Prve osnovne škole kada su pripadnici najvatrenije Veležove navijačke grupe “Red Army” došli do mesta okupljanja navijača Zrinjskog, te bacili baklje prema ovom ugostiteljskom objektu.\nPortparol Kantonalnog MUP Ljudevit Marić je rekao da je pričinjena materijalna šteta na objektu i okolnim vozilima, ali da na sreću nije bilo povređenih osoba, piše Klix.\nZbog incidenta koji se dogodio i činjenice da je gradski derbi utakmica visokog rizika kada je u pitanju bezbednost, pojačane su policijske patrole na širem području Mostara.\nGradski derbi između Zrinjskog i Veleža igra se danas na stadionu Pod Bijelim brijegom s početkom u 17 časova u okviru 13. Kola Premijer lige BiH.\nHAPŠENJA ZBOG ORGANIZOVANOG KRIMINALA Na saslušanje dovedene tri osobe, pretresi na više lokacija (VIDEO)\nSIPA IZVELA AKCIJU Dve osobe uhapšene zbog utaje poreza


BIRN: Ministarstvo za rad krije podatke o porodiljskim naknadama - Dijalog.net\nNaslovna Društvo BIRN: Ministarstvo za rad krije podatke o porodiljskim naknadama\nBeograd, 5. april 2019. – Ministarstvo za rad odbija da dostavi bilo koje podatke u vezi sa primenom Zakona o finansijskoj podršci porodici sa decom, dok Poverenik u isto vreme smatra da se radi o informacijama od javnog značaja i da ne postoji valjani razlog za uskraćivanje podataka.\n„Mi ne želimo da vi sad prejudicirate, da gledate šta smo mi analizirali i vi da donosite odluku. Mi da smo mislili da BIRN treba da bude član te radne grupe, sigurno biste bili“, smatra ministar Đorđević.\nTekst Ane Ćurić i Natalije Jovanović, u celosti, možete pročitati na portalu javno.rs.\nOznakeBIRN Srbijaljudska pravaVlada Republike Srbije\nPrethodno Savet Evrope: Srbija da poboljša obrazovanje na manjinskim jezicima\nSledeće Savet Evrope: Zatvori u Srbiji i dalje pretrpani\nTop Tags istraživanje konkurs Društvo vladavina prava Evropska unija lokalna samouprava evropske integracije mladi OCD Civilno društvo mediji ljudska prava Srbija i Evropska unija Evropska komisija Vlada Republike Srbije


RTCG - Radio Televizija Crne Gore - Nacionalni javni servis :: Ekonomija :: "M.Erlajns nam duguje 6,5 miliona eura"\n18. 01. 2021. 20:38 >> 23:11 3\nKontrola letjenja Srbije i Crne Gore (SMATSA) potražuje od Montenegro erlajnsa oko 6,5 miliona eura na ime troškova preleta aviona, a taj dug je trebalo da bude prenijet na državu Crnu Goru, potvrdio je za portal N1 Lazo Maksimović, zamjenik direktora SMATSA, koja kontroliše zajednički vazdušni prostor.\n"Taj dug nije nov, on se vuče godinama. Prvi sudski postupak pred sudom pokrenut je još 2007. godine, rađeni su i neki protokoli, kao i reprogram dugova. Na osnovu presuda suda u Podgorici, 2017. godine je naplaćeno 4,2 miliona eura, a početkom 2019. još dva miliona. Ostao je nenaplaćen dug od 6,5 miliona eura, sa pripadajućim kamatama, koji je na osnovu zakona trebalo da bude prenijet na državu", kaže Maksimović.\nOn podsjeća da je slična situacija bila i sa kompanijom JAT ervejz, do momenta dok država nije preuzela dug.\n"Nadali smo se da će tako biti i u slučaju Montenegro erlajnsa. Imali smo sve garancije, donešen je zakon leks specijalis i ostalo je samo još da potpišemo sporazum o dinamici naplate potraživanja. Sad je došlo do promjena, u Crnoj Gori su to proglasili za državnu pomoć, pa se s tim stalo. Priča se o gašenju kompanije Montenegro erlajns, a mi smo naravno stali u red sa ostalim povjeriocima", ističe Maksimović.\nOn je odbacio pisanja pojedinih medija da blokirao naplatu potraživanja ili uticao na to da se ona ne naplate, tvrdeći da je "bilo baš suprotno".\n"Sve vrijeme sam ulagao ogroman napor ne bi li se to završilo, jer je to nešto što traje više od decenije. Učestvovao sam i u pokušaju da se država Crna Gora obaveže da vrati taj dug, ali ne znam da li će biti nešto od toga. U svakom slučaju, ponovo smo pokrenuli izvršenje i to je cijela istina o tom dugu", poručio je Maksimović.


Institucije BiH nemaju para za struju i gorivo – dipitblack\nMilton Mccoy April 14, 2022 Posted in General Tagged BiH, gorivo, institucije, nemaju, para, struju\nZbog rasta cijena energenata i činjenice da su na privremenom finansiranju po osnovu budžeta iz 2020. godine, pojedine institucije BiH u problemu su da plate struju i komunalne usluge te nabave lož-ulje i naftu. Jedna od njih je i Služba za zajedničke poslove institucija BiH, koja je od Savjeta ministara BiH zatražila 600.000 KM i to samo za potrebe prvog kvartala ove godine. “Služba nije u mogućnosti izmiriti obaveze za električnu energiju, račun za mart 2022. godine“, navode u Službi za zajedničke poslove institucija BiH, dodajući da već ne mogu platiti dospjele, a neplaćene fakture za lož-ulje u iznosu od 400.000 KM kao ni druge komunalne usluge u iznosu od 60.000 KM.\nOsim Službe za zajedničke poslove, novac traži i Ministarstvo odbrane BiH i to ukupno 300.000 KM samo za drugi kvartal za energiju i komunalne usluge, jer, kako kažu, na snazi je privremeno finansiranje Ministarstva odbrane i Oružanih snaga BiH, a u 2022. godini došlo je do značajnog povećanja cijena energenata. “Ministarstvo odbrane nema mogućnost, uz izvršenje svih postojećih zakonskih obaveza u vrijeme privremenog finansiranja, da isfinansira i razliku cijene električne energije. Nakon detaljnih analiza o mogućnosti preusmjeravanja sredstava, kao i mogućnostima štednje na svim stavkama na kojima bi bilo moguće ostvariti uštedu,\nMinistarstvo odbrane BiH će doći u situaciju da neće imati sredstava za neophodnu tekuću potrošnju energenata“, navodi se u obrazloženju zahtjeva Ministarstva odbrane koji je upućen Savjetu ministara BiH. Ono što je zanimljivo jeste da je Ministarstvo odbrane BiH prilikom izrade budžetskog zahtjeva za 2022. godinu za energiju i komunalne usluge tražilo 6.567.000 KM, međutim, kako stvari sada stoje, ni to neće biti dovoljno. “Iznos planiran budžetom za 2022. godinu neće biti dovoljan da se pokriju troškovi koji osiguravaju elementarne uslove za rad Ministarstva odbrane i Oružanih snaga BiH“, navode u Ministarstvu odbrane. I u toku 2021. godine Ministarstvo odbrane BiH imalo je problema s cijenama energenata i komunalnih usluga i u odnosu na sredstva odobrena 2020. osigurali su dodatnih 965.000 KM. “Ministarstvo odbrane nema mogućnost da isfinansira razliku cijene i potrebna je intervencija Savjeta ministara BiH da se odobri korištenje budžetske rezerve”, navode u Ministarstvu odbrane.\nU Ministarstvu finansija i trezora BiH smo pokušali dobiti odgovore na pitanja kako će institucije BiH prevazići probleme koji su se pojavili zbog rasta cijena električne energije, komunalija, lož-ulja i nafte, međutim do zaključenja ovog broja odgovor nije stigao. Problem koji imaju praktično sve institucije mogao bi biti riješen već 25. aprila, s obzirom na to da je Kolegij Savjeta ministara BiH, koji čine Zoran Tegeltija, predsjedavajući Savjeta ministara, te Vjekoslav Bevanda, ministar finansija i trezora BiH, i Bisera Turković, ministarka spoljnih poslova BiH, navodno dogovorio da se budžet pripremi do tog datuma. Tu informaciju potvrdila je Turkovićeva, međutim i nakon što se budžet pripremi na njega saglasnost treba da da Predsjedništvo BiH, koje ga formalno predlaže parlamentu BiH na usvajanje.\nRebalans budžeta TK naredne sedmice: Slijedi povećanje plaća, opremanje policije i ulaganje u poljoprivredu →\n← Mišljenje stručnjaka: Slijedi li nam blagi pad cijena namirnica


NA BOGRAČIJADU U LENDAVI STIGLI PREDSTAVNICI IZ NOVOG SADA ~\nLendava: 3. septembar. U pogranični grad Lendavu, na tromeđi Mađarske, Hrvatske i Slovenije koja ovih dana organizuje više predstava narodnih običaja iz ovih krajeva, stigla je delegacija iz prijateljskog Novog Sada. Pored zajedničkih razgovora delegacije opštine Lendava i grada Novog Sada prisustvovaće i manifestaciji »Bogračfesta« na kojoj će se prikazati narodni običaji iz Mađarske i Slovenije. Delegacija Novog Sada ima priliku da ovih dana prisustvuje kuvanju poznatog Bograča (gulaša). Ovom prilikom lendavski kuvari će kuvati 1.500. kilograma bograča i sa tom količinom ovog poznatog gulaša postaviće rekord za upis u »Ginisovu« knjigu rekorda.\nPored drugih poseta Novosadčani će prisustvovati otvaranju izložbe pravoslavnih ikona poznatog ikonopisca Alimpija Košarkoskog, koja će se otvoriti 4. septembra u 17,00 časova u kulturnom domu u Lendavi.


Exit tv onlajn program najavio pojačani tempo u narednoj nedelji\nBeta 3. aprila 2020. 16:35\nPreko milion ljudi pratilo je „Exit tv“ onlajn program u protekle dve nedelje, a najavljeno je da će se tempo pojačati u narednoj nedelji nastupima hip-hop grupe Migos, kao i Roni Size, Nine Kraviz i Maceo Plex.\nU saopštenju se navodi da će večeras u 20.20 biti prikazano istorijsko zatvaranje festivala Exit iz 2009. godine, kada su Carl Cox i Green Velvet u „maksimalno popunjenoj Dance Areni držali desetine hiljada fanova na nogama do duboko u jutro“.\n„Brojne druge svetske zvezde i fanovi elektronske muzike širom planete, složni su u oceni da je ovaj nastup bio jedna od najvećih prekretnica na globalnoj sceni, jer je istovremeno imao energiju izvornih rejvova iz kasnih osamdesetih godina prošlog veka, ali ujedno i najavio jednu novu eru u kojoj će DJ-evi da izrastu u muzičke superzvede na isti onaj način na koji su to pre njih bili stadionski rok bendovi“, navodi se u saopštenju tog festivala.\nDodaje se da će u subotu biti prikazani nastupi regionalnih izvodjača, a prvi će uživo nastupiti MKDSL tačno u podne, dok će redovan večernji termin od 20.20 preuzeti TKNO.\nU nedelju će biti prikazana „istinska legenda i simbol Exitove dvodecenijske istorije“ Roni Size, čiji će nastup iz 2015. biti prikazan u „punom live formatu sa bendom Reprazent“.\nU ponedeljak u 20.20 biće prikazan Migos i njihov nastup sa tog festivala iz 2018. godine, na koji su došli „pravo sa vrha američke top liste albuma“.\nNavodi se da će u utorak biti prikazano zatvaranje Exit festivala iz 2015. godine, nastup Simian Mobile Disco i Roman Flugel, dok će u sredu biti prikazan nastup britanske legende Dub Pistols.\nČetvrtak će biti posvećen domaćoj i regionalnoj publici, kada će biti prikazan nastup Bajage i Instruktora 2018. godine.\nU petak je najavljeno da će biti prikazan prošlogodišnji nastup Maceo Plex.\nU saopštenju se navodi da je „Exit tv“ počeo nezaboravnim nastupom bendova Faithless, Bastille, Motorhead, ali da su se na listi nikad pre objavljenih nastupa našli i britanski mag Dub FX i rezident nekih od najvećih klubova na svetu Richie Hawtin.\nDodaje se da je Italiji, koja je trenutno žarište pandemije korona virusa, bio posvećen „back to back“ set iz 2015. godine, koji čine dva maestralna di-džeja Adam Beyer i Joseph Capriati.\nPored specijalnog „Exit tv“ programa, svima je na raspolaganju i preko 1.000 sati nastupa i intervjua sa vodećim svetskim zvezdama, ali i drugih programa na Exitovom zvaničnom Jutjub kanalu, a koje je do sada pogledalo preko 50 miliona ljudi iz celog sveta.


Brnabić i Lončar u Novom Pazaru izviždani uz povike "ostavka" i "lopovi", ljekari im okrenuli leđa\nministar zdravlja tvrdi da je zdrav. stanje pod apsolutnom kontrolom\nPremijerka je negirala informacije da nema ljekova, opreme i da respiratori koje je u Novi Pazar donio predsjednik Srbije Aleksandar Vučić ne rade\n23556 pregleda\t946 reakcija\t17 komentar(a)\nLjekari okrenuli leđa premijerki i ministru zdravlja Srbije, Foto: Fejsbuk\nDok su se premijerka Ana Brnabić i ministar zdravlja Zlatibor Lončar obraćali građanima u Novom Pazaru, grupa ljekara i medicinskih sestara okrenulo je leđa u znak protesta, prenosi Nova.rs.\nPremijerku Srbije i Lončara u ovom gradu su pored okrenutih leđa dočekali povici nezadovoljnih građana koji su ih pitali zašto nisu doneli ništa od opreme, vičući da je na hiljade ljudi zaraženo, dok mnogi umiru.\nBrnabić tokom obraćanjafoto: Beta\nOn je rekao da svega ima dovoljno u Opštoj bolnici u Novom Pazaru, ljekova, materijala, zaštitne opreme. Lončar je takođe rekao da su danas donijete dodatne količine.\nLončar i Brnabićfoto: Beta\nSve vrijeme tokom njegovog obraćanja okupljeni su zviždali i uzvikivali "ostavka", "lopovi".\n"Ne postoji zdravstveni sistem na svijetu koji može da izdrži da se građani ponašaju kao da nema koronavirusa", rekao je Lončar navodeći da je to poruka ovima koji se "deru".\nPremijerka je negirala informacije da nema ljekova, opreme i da respiratori koje je u Novi Pazar donio predsjednik Srbije Aleksandar Vučić ne rade.\n"Nismo se uplašili što je ovdje došlo dvadesetak ljudi da zvižde i nećemo se uplašiti jer radimo svoj posao", poručila je Brnabić.\nMinistar zdravlja Zlatibor Lončar je rekao da je osam ili devet ljudi umrlo za koje se zna da su imali koronavirus.\n"Vrlo mali broj ovdje je imao potvrđenu koronu, veliki broj ljudi se kasno javio u bolnicu, tek kad se borio za život došao u bolnicu, nekima je uzet bris, on će stići, ali imamo mali broj ljudi koji su ispunjavali uslove da bi mogli da kažemo da su bili pozitivni na koronu", rekao je Lončar odgovarajući novinarima na pitanje koliko je umrlih od COVID 19 u Novom Pazaru.\nI premijerka je rekla da respiratori rade i da su povezani, odgovarajući na povike pojedinaca od okupljenih da respiratori ne rade.\nOdgovarajući na pitanja da se broj sahrana poslednjih dana ne slaže sa zvaničnim brojem preminulih od COVD 19, Lončar je rekao „ne možete da nas optužujete zato što je neko umro kod kuće".\n"Ali tada ne možete da procenite, postoji procedura, obdukcija, da bi se znao tačan uzrok smrti", rekao je Lončar.\nTokom sastankafoto: BETAPHOTO\nPremijerka je više puta ponovila, osvrćući se na povike okupljenih, da je reč o politizaciji.\n"Ostavimo politiku po strani, ko je ovdje doveo razne aktere da odavde izvještavaju svaki dan i da potpiruju situaciju", navela je Brnabić.\nAna BrnabićZlatibor LončarkoronavirusNovi Pazar\n21.01. 07:21 h\t73\t17944\n21.01. 18:42 h\t12696\n21.01. 07:38 h\t164\t7300\n21.01. 07:43 h\t6138\n21.01. 16:37 h\t264\t5709


POVERENIK NIŠKIH NAPREDNJAKA KUPIO HOTEL SRBIJA U NIŠKOJ BANJI\nZvezdan Milovanović, poverenik Gradskog odbora Srpske napredne stranke(SNS) i vlasnik TV “Kopernikus” postao je novi vlasnik Hotela “Srbija”u Niškoj Banji\nOn nije želeo da saopšti podatak koliko je hotel plaćen dosadašnjem vlasniku, niškom preduzeću „Delta Matik Promenade“\nVeći deo je plaćen za otkup hipotekarnih potrazivanja nad objektom tako da su pregovori delom i poslovna tajna, kazao je Milovanović\n“ Srbija”, koja je nalazi u strogom centru Niške Banje, godinama propada, pošto decenijama nije ulagano u renoviranje tog hotela, koji je bio u vlasništvu “ Srbijeturista” i “ Delta matika”\nZvezdan Milovanović je brat blizanac Srđana Milovanovića, koji je prodao Telekomu kablovski operater “ Kopernikus” za 195 miliona dinara, a nakon toga kupio TV Prava i O2\nZvezdan Milovanović, poverenik Gradskog odbora Srpske napredne stranke(SNS) i vlasnik TV “Kopernikus” postao je novi vlasnik Hotela “Srbija”u Niškoj Banji.\n-Nisam ja lično kupio, nego kompanija „Tvinel“, a ja sam samo jedan od vlasnika. Inače, ta kompanije je osnovana 1993. godine i jedna je od najstarijih u sistemu „Kopernikus“-rekao je Milovanović za “ Medijsku kutiju”.\nOn nije želeo da saopšti podatak koliko je hotel plaćen dosadašnjem vlasniku, niškom preduzeću „Delta Matik Promenade“.\n-Veći deo je plaćen za otkup hipotekarnih potrazivanja nad objektom tako da su pregovori delom i poslovna tajna. Želimo da se nakon više od 10 godina vrati stari sjaj nekada najlepšem objekatu u strogom centru Niške Banje -rekao je funkcioner SNS.\nHotel “ Srbija” je do 2003. bio u vlasništvu „Srbijaturista“, a iste godine američki biznismen poreklom iz Niša Srba Ilić je kupio firmu, pa je postao je vlasnik “ Srbije” i svih hotela u Niškoj Banji.\nIlić je vrlo odustao od ulaganja u hotele, pa su propadali, da bi 2005. godine “Srbiju” kupila niška kompanija “Delta Matik”.\nMeđutim, ni ova firma nije htela da ulaže u renoviranje hotela koji je nastavljao da propada, tako da je postao prava ruina, iako se nalazi u samom centru Niške Banje.\nZvezdan Milovanović, inače je brat blizanac, Srđana Milovanovića koji je Telekomu prodao kablovski operater “ Kopernikus” za 195 miliona evra. Stručnu javnost je to veoma iznenadilo, s obzirom da je, kako tvrde, tržišna vrednost tog kablovskog operatera znatno manja.\nMilovanović je nakon toga početkom decembra prošle godine kupio TV Prva i O2, ali su posle toga počele spekulacije da je pozadina transakcije u stvari namera Telekoma, odnosno države, da kupi te dve televizije i time direktno utiče na uređivačku politiku.\nO Srđanu Milovanoviću u javnosti se čulo kad pre dve i po godine ranjen biznismen Predrag Ranković Peconi u hotelu „Prag“. Peconi je upucan za stolom za kojim je sedeo i Milovanović, a mediji su pisali da je razlog okupljanja društva upravo bila proslava zbog Milovanovićeve kupovine hotela „Prag“.\nMILOVANOVIĆ: BIĆE HOTEL KOJI ĆE ULEPŠATI NIŠKU BANJU\nZvezdan Milovanović kazao je da će Hotel “ Srbija” biti renoviran i da će biti dostojan Niške Banje.\n-Ne mogu u ovom trenutku da kažem da li će “ Srbija” biti hotel sa pet zvezdica. Ono što sigurno znam je da će biti renoviran i da će svojim izgledom ulepšavati Nišku Banju-rekao je on.


Ambasador Srbije Zoran Bingulac pozvan je danas u Ministarstvo vanjskih poslova Crne Gore na razgovor zbog kontinuiranih negativnih izjava srpskih državnih i drugih zvaničnika "o unutrašnjim pitanjima Crne Gore", koje su kulminirale izjavom ministra u Vladi Republike Srbije Nenada Popovića.\nTom prilikom, kako se navodi, državni sekretar u MIP-a Crne Gore Zoran Janković ocijenio je da su izjave ministra u Vladi Republike Srbije zabrinjavajuće i neprimerene, i prenio očekivanje da će se zvanični Beograd ograditi od pomenutih izjava.\n- Teške kvalifikacije iznesene na račun predsjednika Crne Gore neprihvatljive su, nisu na liniji dobrosujedskih odnosa i ne doprinose ukupnoj saradnji dveju država, navodi se u saopšenju Ministartva vabhskih psolova Crne Gore.\nKako se dodaje, Janković je ocijenio neprimerenom intenzivnu i negativnu kampanju koja se neopravdano i bez argumenata vodi u Srbiji, povodom nacrta Zakona o slobodi vjeroispovesti ili uverenja i pravnom položaju vjerskih zajednica Crne Gore.\nMinistar u Vladi Ane Brnabić, Nenad Popović, rekao je jučer da je režim u Crnoj Gori je neprijatelj Srbije i tako ga treba definisati.\nOn je za TV Pink rekao da najavljeno usvajanje zakona o slobodi vjeroispovesti u Crnoj Gori, kojim se predviđa i oduzimanje imovine Srpske pravoslavne crkve, predstavlja "neprijateljski čin, napad na SPC, na srpski narod i državu Srbiju".\n"Ovo nam nisu činili ni najljući neprijatelji, i država Srbija će sigurno, ako dođe do izglasavanja zakona u skupštini Crne Gore, morati da reaguje najžešće", zaprijetio je Popović.\nOn je dodao da ako se usvoji zakon, to će biti "najgori napad na Srbiju u istoriji bratskog naroda koji živi u Crnoj Gori".\n"Crna Gora je stara srpska država, nju su stvarali Nemanjići i Sveti Sava", rekao je Popović, ocijenivši da crnogorski predsjednik Milo Ðukanović i njegov "zločinački režim" uzimaju Srbiji ono što joj je najsvetije - njenu istoriju, ime i prezime.\n"Oni nam čine ono što nam nikad ni zločinci nisu činili i Srbija će se prema tome sigurno odrediti veoma jako. Neko želi da nam uzme (manastir) Ostrog, neko želi da nam uzme mošti Svetog Vasilija Ostroškog, Petra Cetinjskog, a to je naš identitet", rekao je Popović.\nMinistar Popović je istakao da su u Crnoj Gori iz čitanke izbačeni Jovan Jovanović Zmaj i Desanka Maksimović, kao i da Srbi, građani Crne Gore koji se tako izjašnjavaju, ne mogu da se zaposle u državnim institucijama.\n"Nad nama vrše identitetski genocid. Ustaše su činile čisti genocid, ubijali nas, a Milo Ðukanović želi da izbaci iz Crne Gore, stare srpske države, sve što je srpsko", rekao je ministar Popović.\nMediji pod kontrolom Vučića opširrno pišu da je Crnogorski pokret, "organizacija koja veliča i promoviše crnogorski jezik, crnogorsku autokefalnu crkvu i bori se protiv svega što je srpsko u Crnoj Gori", uputio otvoreno pismo predsjedniku Srbije Aleksandru Vučiću u kome ga podsjećaju da je Crna Gora nezavisna država i da pravno nije moguće da se eparhije SPC prostiru van teritorija Crne Gore.\n"To nije miješanje u unutrašnje stvari SPC, već pitanje pravne ograničenosti pravnih subjekata koji djeluju u Crnoj Gori na teritoriji države Crne Gore. Nemojte praviti od SPC, niti bilo koje druge crkve, organizaciju koja ne podliježe svetovnim zakonima i pravnim zakonitostima koje važe u svim zemljama”, poručuju iz tog pokreta predsedniku Vučiću.\nCrnogorski pokret dalje ističe da će, ukoliko zadrži zaštitnički stav prema SPC i svetinjama sprske crkve u Crnoj Gori, Vučić biti odgovoran za "neželjene posljedice".\n"Uvjereni smo da je Crna Gora sposobna da se odbrani od bilo kojih nasilnih pokušaja, ali ne želimo bilo kakvo nasilje, ili, daleko bilo, teške posljedice po bilo koga", poručuje Crnogorski pokret u pismu Vučiću.\nHit koji je postao problem: Iskakanje iz auta uz ples\nObilježena prva decenija Žurnala: Avdo Avdić nagrađen za ukupni doprinos istraživačkom novinarstvu\nNeviđena ludorija mališana: Djeca ukrala terenac, spremili štapove za pecanje i krenuli u avanturu dugu 900 kilometara\nHDZ ODUŠEVLJEN NOVIM BUDŽETOM: Pohvalno da su u okviru proračuna 15 posto kapitalna ulaganja\nJEDNA OD NAJVAŽNIJIH DRŽAVNIH AGENCIJA: Donesena Odluka o raspisivanju Javnog konkursa za izbor direktora SIPA-e\nTRAGEDIJA NA POPULARNOM FESTIVALU ELEKTRONSKE MUZIKE NA ZRĆU 'Našli su ga u grmlju. Još je disao, ali teško, krkljao je. Bio je to stravičan prizor'\nSTRAVIČNO OTKRIĆE: Među zaplijenjenim oružjem neofašista u Italiji i raketa vazduh-vazduh


Duh Rusije u Severnoj Mitrovici\nSeverna Mitrovica na Dan pobede\nDan pobede nad fašizmom obeležava se i u Severnoj Mitrovici u organizaciji "Privremenog organa Opštine Kosovska Mitrovica" koji funkcioniše u sistemu Srbije. Događajima koji se organizuju trebalo je, kako je najavljeno, da prisustvuje i direktor Kancelarije za Kosovo Vlade Republike Srbije Marko Đurić, ali njemu ulaz na Kosovo nije dozvoljen.\nPredsednik "Privremenog organa Opštine Kosovska Mitrovica" Aleksandar Spirić je to najoštrije osudio na ceremoniji polaganja venaca palim borcima u II svetskom ratu.\n"Sloboda je danas misaona reč za srpski narod na prostoru Kosova i Metohije i sloboda je ono za šta se svakodnevno zalažemo i mi i Vlada Republike Srbije. Sećamo se, pamtimo i poštujemo sve stradale. Svedoci smo da pritisci na slobodarski srpski narod na prestaju. Želimo da uputimo poruku mira i istaknemo da građani žele mir i slobodu i za njih ćemo se boriti svim diplomatskim sredstvima", rekao je Spirić.\nĐurić je trebalo da položi vence na spomenik palim borcima u NOB-u, otvori izložbu fotografija iz Drugog svetskog rata i obrati se na centralnoj manifestaciji povodom proslave u 15 časova u centru Severne Mitrovice kod spomenika Knezu Lazaru.\nGradonačelnik Severne Mitrovice Goran Rakić najoštije je osudio zabranu ulaska Đuriću na Kosovo.\n"U danu kada se proslavlja pobeda nad fašizmom i kada slobodna Evropa sprovodi načela moderne demokratije, uskraćuje se sloboda kretanja direktoru Kancelarije za Kosovo i Metohiju. Ovakav postupak Prištine je u suprotnosti sa svim načelima pravde i prava i predstavlja fašistički čin, a to je u ovom slučaju isključivost", navodi Rakić.\nDan pobede obeležen u Severnoj Mitrovici\nU glavnoj ulici u Severnoj Mitrovici duž pešačke zone do glavnog ibarskog mosta u Severnoj Mitrovici postavljene su zastave Republike Srbije i Ruske Federacije i video-bimovi na kojima su direktno prenošene manifestacije Parada pobede u Moskvi i centralna svečanost Republike Srbije sa poligona u Nikincima, povodom obeležavanja Dana Vojske Srbije, Dana pobede nad fašizmom i Dana Evrope.\nU Osnovnoj školi Sveti Sava u Severnoj Mitrovici, povodom Dana pobede nad fašizmom, održan je javni čas na temu II svetskog rata i uloge srpskog naroda u toj borbi.\nUčenicima se obratio zamenik direktora Kancelarije za Kosovo Dušan Kozarev. Veliko interesovanje izazvala je priča o ulozi Mitrovice u tim dešavanjima, o padu Starog Trga, o prekidu žičare i Trepči koja je, kako je naglasio Kozarev, bila interesna sfera tadašnje Nemačke kao što je i danas primamljiv zalogaj za sve strane, i za koju se srpski narod bori.\nNa Filozofskom fakultetu održana je promocija zbornika radova "Kosovo i Metohija u Drugom svetskom ratu, 70 godina kasnije", na kojoj su govorili profesori sa Katedre za istoriju, i iz Muzeja žrtava genocida iz Beograda.\n"Za mene ovaj dan znači kao i svaki drugi, ne vidim ništa posebno ni u ovom danu, ni šta ćemo dobiti ovim praznikom. Za nas mlade znači više da su uložili u nešto korisnije i zanimljivije nego u dan fašizma", kaže za Radio Slobodna Evropa Mitrovčanin Miloš Bojović.\nNjegov sugrađanin, Dragomir Savić kaže: "Ipak znači da se obeleži dan, to je trebalo i ranije nego nije bilo ni prostora ni vremena, nisu nam dali ni da razmišljamo o tome. Ima više drugih problema, nego da se oduševiš takvim stvarima."\nLazar Jovanović, takođe Mitrovčanin, smatra da "svaki normalan čovek treba da slavi taj dan jer to simbolizuje dan pada fašizma, i zaživaljavanje slobode u celoj Evropi. Mogu da pozdravim to, samo mi program nije jasan, da li će stvarno biti prenos parada, to mislim da je smešno, prenos video bimom i prikazivanje naše snage putem video bima, mislim da je stvarno glupo po meni, a ostalo je sve ok."\nObeležavanje Dana pobede nad fašizmom završava se revijom igranih filmova o Drugom svetskom ratu koji će biti prikazani u bioskopskoj Sali Mitrovački dvor.


Etleboro.org - CRTA: Zabrinjavajuće da će predsednik tokom epidemije obilaziti gradove, kao na turneji\nЏонсонов „специјалац“ Камингс на удару критике у Британији, захтева се оставка\nMinistar poljoprivrede najavio bolje uslove za poljoprivrednike Sandžaka - Radio Televizija Novi Pazar\nPomoć austrijske razvojne agencije Srbiji, Dačić - glupost da se okrećemo Kini\nDJB: SNS prikuplja potpise za sve liste, osim za DJB suvereniste\nПалмер Ђиласу, Лутовцу, Обрадовићу и Јеремићу: Изборни услови нису идеални, али бојкот није решење\nUnapređenje malinarstva u Novom Pazaru. Rok za prijavu 16. jun - Radio Televizija Novi Pazar\n„Želim da se izvinim bošnjačkom narodu“\nLDP: Naša stranka izlazi uprkos ne ZBOG izbornih uslova\nBiH: Međunarodna zajednica zahteva dogovor o sredstvima MMF-a\nNovosadski informativni portal 021 07.04. 17:30\nOrganizacija CRTA poziva političare, na vlasti i u opoziciji, a naročito predsednika Aleksandra Vučića i ostale državne funkcionere da se tokom vanrednog stanja i borbe nacije protiv epidemije uzdrže od postupaka koji po mnogo čemu ostavljaju utisak kao da su i dalje u predizbornoj kampanji. Foto: »»»\nN1 07.04. 16:43\nCRTA: Vučićeva poseta Novom Pazaru primer neodgovornog ponašanja\nIzvor: TANJUG/Irfan Ličina Centar za istraživanje, transparentnost i odgovornost (CRTA) pozvao je političare na vlasti i u opoziciji, a naročito predsednika Srbije Aleksandra Vučića i državne funkcionere, da se tokom vanrednog stanja i borbe protiv pandemije uzdrže od postupaka koji po mnogo čemu p»»»\nNovi magazin 07.04. 16:34\nCentar za istraživanje, transparentnost i odgovornost "CRTA" pozvao je danas političare na vlasti i u opoziciji, a naročito predsednika Srbije Aleksandra Vučića i državne funkcionere, da se tokom vanrednog stanja i borbe protiv pandemije uzdrže od postupaka koji po mnogo čemu podsećaju na predizbor»»»\nAutonomija 07.04. 16:15\nCentar za istraživanje, transparentnost i odgovornost „CRTA“ pozvao je danas političare na vlasti i u opoziciji, a naročito predsednika Srbije Aleksandra Vučića i državne funkcionere, da se tokom vanrednog stanja i borbe protiv pandemije uzdrže od postupaka koji po mnogo čemu podsećaju na predizbor»»»\nDanas 07.04. 16:00\nCentar za istraživanje, transparentnost i odgovornost (CRTA) pozvao je danas političare, na vlasti i u opoziciji, a naročito predsednika Aleksandra Vučića i ostale državne funkcionere da se tokom vanrednog stanja i borbe nacije protiv epidemije uzdrže od postupaka koji po mnogo čemu ostavljaju utis»»»\nAlo 07.04. 08:05\nVučić je istakao da samo treba zamisliti da više od milion penzionera u sat vremena izađe na ulice Predsednik Aleksandar Vučić ponovo je danas pozvao građane i posebno penzionere da slušaju državne organe i struku i poštuju mere Vlade Srbije, bez ozbira na političku opredeljenost. On se kratko osvr»»»\n07.04. 17:30 CRTA: Zabrinjavajuće da će predsednik tokom epidemije obilaziti gradove, kao na turneji Novosadski informativni portal 021\n07.04. 16:43 CRTA: Vučićeva poseta Novom Pazaru primer neodgovornog ponašanja N1\n07.04. 16:34 CRTA: Predsednikova poseta Novom Pazaru primer neodgovornog ponašanja Novi magazin\n07.04. 16:15 CRTA: Predsednikova poseta Novom Pazaru primer neodgovornog ponašanja Autonomija\n07.04. 16:00 CRTA podseća političare da je predizborna kampanja obustavljena Danas\n07.04. 08:05 "Kad nije njegovo zdravlje u pitanju, onda je šišmiš" Alo


Crnogorcima status manjine na Kosmetu | Glas javnosti\nčetvrtak 29. april 2010.\nPočetna > Politika > Crnogorcima status manjine na Kosmetu\nCrnogorcima status manjine na Kosmetu\nCrna Gora, manjine, Kosmet\nPRIŠTINA - Crnogorska zajednica na Kosovu uskoro bi mogla da bude zakonski priznata, pišu prištinski mediji, navodeći da je na vladi da predloži amandman na Zakon o pravima manjina.\nKosovski predsednik Fatmir Sejdiju je tražio da vlada počne proces izmena i dopuna Zakona o pravima manjina da bi Crnogorci na Kosovu uživali ista prava kao i druge manjinske zajednice. On je predlog uputio kosovskom premijeru Hašimu Tačiju ove nedelje.\nPotvrdivši da je vlada dobila zahtev Sejdijua, Tači je na prošloj sednici vlade rekao da će promene u zakonu uslediti na osnovu trenutnih okolnosti na Kosovu, stalnih konsultacija sa predsednikom i predstavnicima međunarodne zajednice.\n"Izgradili smo prekrasne odnose sa svim zemljama u regionu. Priznati smo od crnogorske države, a ovaj amandman će samo ojačati naše odnose", rekao je Tači. Podgorica je sa Kosovom uspostavila diplomatske odnose, ali još nije imenovala ambasadora u Prištini.\nDe Kermabon: Uskoro povratak sudija u severni deo Mitrovice\nBeograd i Priština u Sarajevu bez državnih simbola\nSPS ne zastrašuje Vlahe\nNaprednjaci i NS do pobede nad DS\nTelefoni nemi, rešenje treći operator?\nDobrovoljačka - test tolerancije\nPetnaest godina od stradanja Srba u "Bljesku"\nEuleks pretresao stan ministra saobraćaja\nPoslovnik do kraja juna?\nHomen: Utvrdićemo ko preti Tadiću\nKosovska policija čuva granicu prema Albaniji\nEksplozija bombe ispred policijske stanice u Zubinom Potoku\nKaradžić: Rat nisu izazvali Srbi


Vučić: Albanci ne žele da čuju nikakav predlog koji je stvarni kompromis | N1 Srbija\n22.10.2019. |08.38 >10.40 |\nPredsednik Srbije Aleksandar Vučić je u izjavi za bečki Standard isključio mogućnost da Beograd prizna Kosovo u aktuelnim granicama. Istovremeno je u intervjuu za Sputnjik reako da mu je nemačka kancelarka Angela Merkel, tokom jednog razgovora u Davosu, poručila da ta zemlja ne može da prihvati podele, razgraničenja i novo utvrđivanje granica, ali da joj je on preneo da granice još nisu ni utvrđene i da je potrebno to učiniti.\nPredsednik Vučić je u intervjuu za bečki list Standard isključio mogućnost da Beograd prizna Kosovo u aktuelnim granicama, i istakao da je malo verovatno da će to uopšte učiniti, ali je dodao da je čuo od Amerikanaca da je EU promenila stav i da bi od Srbije mogla tražiti priznanje.\n"Do sada EU nije postavljala nikakve preduslove Srbiji. Mi smo, međutim, od Amerikanaca čuli da se to možda promenilo, ali želimo to da čujemo od naših evropskih partnera. Ne mogu da isključim da će EU tražiti priznanje, ali to do sada nije učinila", rekao je Vučić.\nNa pitanje da li će Srbija ikada priznati Kosovo kaoravnopravnu članicu međunarodne zajednice, Vučić je odgovorio da je to za Srbe teško pitanje i dodao da je ideja EU bio model sporazuma dve Nemačke, bez formalnog priznavanja od Beograda, što bi bilo jednostavnije za Srbiu.\nOdgovarajući na pitanje da li to znači da bi to moglo biti učinjeno samo promenom granica ili razmenom teritorija, on je odgovorio da ne zna šta će se desiti, ali da se ne mogu zatvoriti vrata dijalogu, da obe strane moraju izgubiti, a ne jedna da dobije sve i priznanje i srpsku teritoriju i ljude.\n"Šta bismo mi dobili? Moguće članstvo u EU za 10 godina? I ko bi nam to garantovao? Da li bi to bila garancija kakvu je dobila Severna Makedonija, kojoj je bilo obećano otvaranje pristupnihpregovora", upitao je Vučić.\nZa nastavak dijaloga postoji samo jedan uslov, a to je da Priština ukine takse na srpsku robu i onda da se razgovara o svim stvarima, bez preduslova, rekao je Vučić, prenosi Srna.\n"Za nas je granica jedna, za Berlin je druga"\nVučić je u intervjuu za Sputnjik rekao i da se plaši međunarodnih konferencija, ali kada bi do toga došlo, morale bi da učestvuju sve velike svetske sile. Vučić je rekao i da mu je nemačka kancelarka Angela Merkel, tokom jednog razgovora u Davosu, rekla da ta zemlja ne može da prihvati podele, razgraničenja i novo utvrđivanje granica.\n"Ja sam joj pre toga rekao da granice nisu utvrđene. Za nas je granica jedna, za Berlin je druga. Za Rusiju je granica jedna, za Ameriku je druga. Za Кinu je jedna, za Francusku je druga. Za Španiju je jedna, za Britaniju je druga... I kažem im, dajte da to utvrdimo", ispričao je Vučić.\n"Zalažem se za to da razgovaramo sa Albancima i da pokušamo da dođemo do kompromisa. Očigledno da je to teško. Čujemo sad i laži o trovanju Albanaca posle izbora na Kosovu. Insistiraću na istrazi o tom navodnom trovanju. Posle svaka tri dana ću im ponoviti pitanje: završiste li istragu? A, naravno da su se neki razboleli zbog pobede Srpske liste, koja neće da se odrekne srpskog imena i prezimena", rekao je Vučić.\n"Suština je da dogovor treba da postignu oni koji moraju da urede svoju budućnost. Dogovor u kome niko ne bi bio srećan do kraja. Ali, tog dogovora nema i neće ga ni biti", dodao je.\n"Srpske nežne uši bi volele da uvek čuju ono što im se sviđa, iako to nije blizu realnosti. Ali, nije u tome problem. Problem je što Albanci ne žele da čuju ništa što je stvarni kompromis. I konačno, sve što se danas Srbiji nudi sa Zapada nije nikakav kompromis", naglasio je Vučić.\nOn je najavio da će se 4. decembra sastati sa predsednikom Rusije Vladimirom Putinom u Sočiju, kao i da 9. maja 2020. godine planira da ponovo učestvuje u vojnoj paradi i Besmrtnom puku na Danu pobede u Moskvi.\nAleksandar Vučić Kosovo kompromis Srbija\nKaze se Frau Merkel,nauci se osnovnog reda vucicu,nije ti to Srbija,ako hoces u EU!\nHoces hoces Vucicu priznaces i vise. Od evrope samo mozes da ocekujes uskoro jos sankcije dali znas sta o tome kad sve znas?\nA da pređeš ti na "Alka Seltzer", možda ti pomogne, a Angela može da ti nabavi za DŽ.


Nikolić: Direktive za rušenje RS dolaze iz međunarodne zajednice - 30.12.2015, Sputnik Srbija\nNikolić: Direktive za rušenje RS dolaze iz međunarodne zajednice\nPredsednik Srbije Tomislav Nikolić izjavio je da je informisan da postoji plan za rušenje aktuelne vlasti u Republici Srpskoj kroz rušenje vlasti predsednika... 30.12.2015, Sputnik Srbija\nvesti, srbija, tomislav nikolić, republika srpska (rs)\n09:24 30.12.2015 (Osveženo: 23:30 26.08.2021)\n© AFP 2022 / ANDREJ ISAKOVICMilorad Dodik i Tomislav Nikolić\nPredsednik Srbije Tomislav Nikolić izjavio je da je informisan da postoji plan za rušenje aktuelne vlasti u Republici Srpskoj kroz rušenje vlasti predsednika Milorada Dodika, ocenivši da se radi o personalizaciji problema kao svojevremeno u slučaju Slobodana Miloševića.\n„U velikoj meri, nažalost, dešava se ono što je korišćeno u obračunu sa Srbijom u slučaju Slobodana Miloševića — personalizuje se problem, pa se kaže sve će biti dobro ako ode Dodik, a ništa neće da bude dobro“, rekao je Nikolić u intervjuu za RTRS, koji će u celosti biti emitovan večeras.\n11 Decembar 2015, 18:21\nNikolić je rekao da je pažnja Srbije usmerena na Republiku Srpsku bez ikakve želje da se svađaju sa onima koji „nisu taj entitet“.\nZa pokušaje, kako je rekao, uništavanja Republike Srpske saznao je u razgovorima sa stranim diplomatama, upozorivši da je ugroženost Srpske velika.\n„Interes, sudbina i opstanak Republike Srpske moraju biti važniji od svega drugog, bez obzira ko je na vlasti“, rekao je predsednik Srbije.\nNikolić je rekao da su mu diplomate otvoreno rekle da se nešto dešava i da postoji tendencija da se Republika Srpska stavi pred svršen čin — da prihvati apsolutno sve što joj se bude sugerisalo ili će njene nadležnosti i dalje biti smanjivane uz učešće Ustavnog suda BiH.\nPredsednik Srbije upozorava da ništa neće biti kako treba ukoliko opozicioni politički blok ne shvati da je ugroženost Srpske velika.\n„Direktive za rušenje Srpske dolaze iz međunarodne zajednice, a sprovode se iz Federacije BiH“, rekao je Nikolić.


Uz Jana vodu na Sziget festivalu uživalo 400 000 posetilaca - WANNABE MAGAZINE\nUz Jana vodu na Sziget festivalu uživalo 400 000 posetilaca\nTreću godinu zaredom Jana je bila partner Sziget „Island of freedom“, najvećeg festivala u Evropi, koji se održavao od 10. do 17. avgusta 2015. na Szigetu, ostrvu usred Budimpešte.\nSziget je prošle godine proglašen najboljim velikim festivalom u Evropi prema Festival Awards Europe 2014., a tome u prilog govori i činjenica da je ove godine za sedam dana festival posetilo više od 400 000 posetilaca iz čak 70 zemalja sveta, koji su uživali u odličnim muzičkim nastupima i propratnim zabavnim programima, koji Sziget izdvaja od svih sličnih festivala Evrope.\nOvogodišnje izdanje Sziget-a otvorio je svojim nastupom svojevrsni kralj popa, Robbie Williams, koji je bio odličan uvod u festivalske večeri i privukao više od 80 000 svojih fanova, a ništa manje zanimljivi nisu bili ni ostali izvođači, njih više od sto , koji su svakoga dana atmosferu dovodili do usijanja, stvarajući nezaboravan ambijent. Naravno, najtraženija roba svih festivala je voda, kako bi se izdržale velike vrućine i letnje temperature, a tu je u spas ponovo uskočila Jana voda!\nJana je ispunila sva očekivanja što mogu potvrditi i svi posetioci Sziget festivala, dokazujući tako da može zadovoljiti visoke kriterijume koje ispred nje postavljaju najveći evropski i svetski festivali. A leto još uvek traje, još je puno festivala i odlične zabave do finalnog spuštanja zavese na letnju sezonu, a do tada treba uživati u dobrim provodima i osveženje potražiti u Jana vodi.


POČETNA NACIONALNE VESTI Đerlek: U Srbiji vakcinisano više od 42 odsto punoletnih\n“Prešli smo 42 odsto punoletnih vakcinisanih, krećemo se ka cilju, a to je da do kraja juna imamo tri miliona revakcinisanih u Srbiji”, kazao je Đerlek za RTS.\n“Jedan punkt u Domu zdravlja nije dovoljan da bude više od 8,8 odsto, očekujemo pomoć lokalne samouprave. Moramo da obiđemo sela, ima 94 zaseoka, preko 740 kilometara kvadratnih, velika je opština, treba stići do svakog sela i čoveka i razgovarati”, naglasio je Đerlek.\nDjerlek je naveo da antivakcinalni lobi “nema nikakve šanse, koliko god da je jak”, ukoliko se državni sistem dobro organizuje.\n“Strategija je da idemo po dubini, da se vakcinišu ljudi gde žive i kad imaju vremena. Nemoguće da čovek koji živi daleko ispoštuje termin i dodje na vakcinu”, rekao je Đerlek.\nPRETHODNI ČLANAKED Požarevac: Isključenja struje od ponedeljka do petka\nSLEDEĆI ČLANAKDanas poslednji dan za uplatu poreza na imovinu


Ne pretrčavati brzu prugu, opasnost vreba svakog trenutka - Izazov\nNe pretrčavati brzu prugu, opasnost vreba svakog trenutka\nRadio-televizija Srbije\t 9. maja 2022. 21:06\nBrza pruga od Beograda do Novog Sada sve više povezuje ljude, pomaže privrednicima, turistički je potencijal.\nIpak, prethodne nedelje videli smo da prelaženje preko koloseka brze pruge Beograd – Novi Sad, gde vozovi idu i 200 kilometara na sat, može biti opasno po život.\nOno što su video-kamere zabeležile, upozorenje je za sve. U želji da "skrati" put, žena je sa jednog na drugi peron odlučila da pređe preko šina. Zahvaljujući prisebnosti čoveka na peronu, koji je pružio ruku ženi i povukao je na peron, sprečena je tragedija.\nNenad Stanisavljević iz "Infrastrukture železnice Srbije" rekao je, gostujući u Jutarnjem programu RTS-a, da se to dogodilo na železničkom stajalištu Tošin bunar, na terotoriji grada Beograda, gde saobraća i BG voz, a ono što je karakteristično jeste da tu saobraćaju vozovi koji idu brzinom od 200 kilometara na sat.\n"Infrastruktura železnice Srbije" apeluje da se ne prelazi pruga gde nije dozvoljeno, da se ne pretrčava na ovakav način, jer se ovakve situcije neretko završavaju tragično.\n"To je posebno opasno na prugama za velike brzine, na pruzi od Beograda do Novog Sada vozovi saobraćaju brzinom od 200 kilometara na sat, a nakon 1. maja povećali smo broj polazaka. Broj vozova koji prođu ovom prugom tokom dana je 64, praktično opasnost je svakog trenutka", rekao je Stanisavljević.\nUpozoravamo da se pruga ovako ne prelazi, napominje Stanisavljević i podseća da na Tošinom bunaru postoji podzemni prolaz ispod koloseka, koji za svega 30 sekundi do minuta može da se pređe, s jedne na drugu stranu pruge.\n"Neshvatljivo je da postoji takva žurba od pola minuta zbog koje čovek može da ugrozi svoj život i da unesreći ljude oko sebe", kaže on.\nPrema njegovim rečima, u ovakvim situacijama osim što čovek ugrožava sebe, ugrožava i voz sa putnicima.\nZa običnu garnituru zaustavni put je oko 1.000 metara, vozu koji ide 200 kilometara na sat mnogo je duži zaustavni put – nikakava trenutna reakcija mašinovođe, niti železničke kompozicije, neće pomoći.\n"Da nije bilo prisebnosti momaka koji su pomogli ženi i izvukli je na peron, ovakva situacija bi se završila tragično, voz nema mogućnosti da trenutno ukoči ili skrene. Tako je na brzoj pruzi, ali i na svim drugim prugama", ističe Stanisavljević.\nKako kaže, ovde je posebno opasno jer je koncept brze pruge napravljen da voz nigde ne staje, ne koči.\nStanisavljević kaže da zakonska regulativa predviđa kažnjavanje osoba koje na ovaj način ugrožavaju bezbednost železničkog saobraćaja i kazne mogu da budu visoke, između 100.000 i 200.000 dinara, ako se ništa ne dogodi, ukoliko ne bude većih posledica.\n"Infrastruktura železnice", u saradnji sa resornim ministarstvom, pokreće aktivnosti i procedure da bi se ovakve situacije strožom kaznenom politikom predupredile.\n"Infrastruktura sa izvođačima radova preduzela je sve što je bilo moguće u skladu sa konceptom pruge velikih brzina, postavljene su zaštitne ograde s jedne i druge strane pruge, postoje i video-kamere i ono što je najbitnije, izgrađeno je oko 120 novih objekata da se spreči ukrštanje puta i pruge: podvožnjaci, tuneli od Beograda do Novog Sada", rekao je Stanisavljević.\nPreduzeli smo sve da do ovakvih situacija ne dođe, ali mere koje su preduzete ne mogu da budu dovoljne ako ljudi ne vode računa o sebi i svom životu, dodao je on.\n"Soko" prođe u toku dana 27 puta na relaciji Beograd – Novi Sad, ostali vozovi staju u svim stanicama", rekao je Stanisavljević.


Studentska konferencija na novosadskom PMF-u\nBack PRIVREDA INSTITUCIJE Studentska konferencija na novosadskom PMF-u\nsreda, 25 novembar 2015 20:48\nPrirodno-matematički fakultet Novosadskog univerziteta, u saradnji sa Međunarodnom asocijacijom studenata turizma i hotelijerstva (IASTH) i udruženjem Fortuns, od 27. do 29. novembra organizuje 2. Međunarodni kongres studenata turizma i hotelijerstva – MEKST2015 http://www.fortuns.net/program.html.\nOvaj događaj je prošle godine okupio oko 400, a ove godine se očekuje više od 700 studenata iz zemalja jugoistočne Evrope. Učesnici će, pored predavanja, imati priliku da upoznaju kulturno istorijske znamenitosti Novog Sada.\nSvečano otvaranje ovog događaja je najavljeno u petak 27. novembra 2015. godine, u Svečanoj sali Izvršnog veća AP Vojvodine, u 19.00h.\nPrisutnima će se obratiti Miroslav Vasin, potpredsednik Pokrajinske vlade Vojvodine, Goran Sečujski, član Gradskog veća za privredu Grada Novog Sada i Branislav Knežević, direktor Turističke organizacije Grada Novog Sada kao i Nemanja Dimić, predsednik UO udruženja Fortuns i idejni tvorac ove konferencije.\nSrbija, odnosno Novi Sad, kao domaćin na ovom međunarodnom događaju, jača imidž dobrog komšije proevropske orijentacije i potvrđuje ga na delu. Organizovanje projekata na teritoriji Srbije koji okuplja mlade ljude, studente i omogućavaju im druženje, zabavu i edukaciju na jednom mestu, nudi veliku mogućnost za turističku prezentaciju naše zemlje.


ZBOG NASRTAJA NA MUSTAFU CERIĆA OGLASILA SE IZ BIH: Islamska zajednica u BiH osuđuje pokušaje prekrajanja historije | Slobodna Bosna\nZBOG NASRTAJA NA MUSTAFU CERIĆA OGLASILA SE IZ BIH: Islamska zajednica u BiH osuđuje pokušaje prekrajanja historije\nIslamska zajednica u Bosni i Hercegovini osuđuje nasrtaje tzv. „Stvaralaca Republike Srpske“ i presuđenih ratnih zločinaca na Mustafu ef. Cerića, reisu-l-ulemu u periodu 1993 - 2012. godine i predsjednika Svjetskog bošnjačkog kongresa.\n- Nedopustivo je da ljudi koji su presuđeni za ratne zločine nastavljaju braniti zločinački projekt koji je rezultirao stradanjem ove zemlje i njenoga naroda – saopćeno je iz Ureda za odnose s javnošću Rijaseta.\nDodaje se da taj posljednji napad na svakog onoga ko se usudi govoriti o zločinima i zločinačkom karakteru politika koje još brane pojedinci u BiH i okruženju samo je još jedan dokaz da se radi o orkestriranoj kampanji prekrajanja istine.\nDio te kampanje je i sramno povlačenje Izvještaja o Srebrenici i pokušaj prekrajanja istine o stravičnom zločinu genocida ne samo u Srebrenici nego i čitavom Podrinju i BiH.\n- I jučerašnja vijest o potpisivanju protokola o saradnji javnog servisa jednog bh. entiteta koji bi trebao biti na usluzi svim građanima i Republičkog centra za istraživanje rata, ratnih zločina i traženja nestalih lica, u kojem se nedvosmisleno kaže da će se raditi samo na istraživanju zločina nad jednim narodom s ciljem „razbijanja stereotipa o Srbima“, je samo još jedan nasrtaj na istinu koji vrijeđa žrtve i njihove porodice – naglašava se u saopćenju.\nStoga Islamska zajednica u BiH apeluje na svoje pripadnike, domaću i međunarodnu javnost da budu svjesni kampanje koja se organizirano vodi i kojoj je cilj prekrajanje istine i amnestiranje zločinaca i rezultata zločina, a povjerenje se ne može graditi na prekrajanju istine nego na suočavanju s njom, prenosi MINA.\nNIJE ČESTO U JAVNOSTI: Evo ko je supruga predsjedavajućeg Predsjedništva BiH Željka Komšića\n02. Dec. 20194


Beta 27. maja 2021. 07:05\nBiblioteka Univerziteta Kembridž i londonski Muzej nauke saopštili su da su nabavili veliku kolekciju predmeta koji su pripadali fizičaru Stivenu Hokingu (1942-2018) – od njegovih invalidskih kolica, do značajnih radova iz teorijske fizike i scenarija za njegovo pojavljivanje u emisiji TV-serije „The Simpsons“.\nCelokupan sadržaj Hokingovog kabineta u Kembridžu, uključujući njegovu komunikacionu opremu, suvenire, opklade koje je sklapao u naučnim raspravama i kancelarijski nameštaj, biće sačuvani kao deo zbirke koja pripada grupi Muzeja nauke.\nHoking je kabinet Odeljenja Univerziteta za primenjenu matematiku i teorijsku fiziku koristio od 2002. godine do neposredno pre svoje smrti 2018.\nOdabrani predmeti biće izloženi u londonskom muzeju početkom sledeće godine. Zvaničnici muzeja se nadaju da će imati putujuću izložbu po Velikoj Britaniji pre nego što je postave kao stalnu u Londonu.\nNjegova ogromna arhiva naučnih radova i ličnih dokumenata, uključujući prvi nacrt njegovog bestselera „A Brief History of Time“ (Kratka istorija vremena) i prepiska s vodećim naučnicima, ostaće u biblioteci Univerziteta Kembridž.\nTako rešavanje sudbine Hokingove arhive i kabineta pretpostavljalo je da se iz njegove zaostavštine namiri 4,2 miliona funti (4,8 miliona evra) poreza na nasledstvo.\nMedjutim, to je učinjeno kroz plan britanske vlade koji omogućava onima koji imaju toliki porez na nasledstvo da ga namire prenošenjem na državu vlasništva nad važnim predmetima kulture, nauke ili istorije. Ti predemti se po tom planu raspoređuju u javne zbirke i dostupni su svima.\nHoking je doktorirao na Kembridžu, a kasnije je na tom univerzitetu postao profesor matematike s posebnim zvanjem koje je pre njega imao Isak Njut od 1669. do 1702. godine.\nTo što je Kembridž dobio arhivu od 10.000 stranica znači da će se Hokingovi radovi pridružiti radovima Njutna i Čarlsa Darvina u biblioteci tog univerziteta, gde će uskoro biti dostupni javnosti.\n„Ta arhiva nam omogućava da zakoračimo u Stivenov um i da putujemo s njim kroz kosmos kako bismo, kako je rekao, bolje razumeli naše mesto u svemiru“, rekla je Džesika Gardner, bibliotekarka Univerziteta.\n„Ta ogromna arhiva daje izvanredan uvid u evoluciju Stivenovog naučnog života – od detinjstva, do studenta istraživanja, od aktiviste sa invaliditetom, do revolucionarnog, svetski poznatog naučnika“, dodala je ona.\nS bolešću motornih neurona koja mu je utvrdjena kada je imao 22 godine i raunalo se da mu je ostalo samo nekoliko godina života, Hoking je živeo decenijama, a umro 2018. u 76. godini. Njegov rad na misterijama svemira, vremena i „crnih rupa“ zarobio je maštu miliona, a njegove popularne naučne knjige učinile su ga slavnom ličnošću izvan okvira akademske zajednice. Holivud je njegov život proslavio u biografskom filmu „The Theory of Everything“ (Teorija svega) 2014. godine.\nHokingova deca, Lusi, Tim i Robert, rekla su da su zadovoljna što će delo njihovog oca biti sačuvano za javnost narednih generacija.\n„Moj otac bi time bio veoma zadovoljan, a mislim da bi možda u isto vreme, ali samo malo, bio prezadovoljan time što će postati deo… istorije nauke, što će biti uz velike naučnike čijem se radu zaista divio“, rekla je Lusi Hoking.


Kurs i obuka o zakonskim regulativama u oblasti prometa hrane\nZakonske regulative u oblasti prometa hrane\nZakonske regulative u oblasti prometa hrane - Audio verzija\nIndividualni proizvođači hrane životinjskog porekla, kao i rukovodioci i zaposleni na odgovarajućim pozicijama u firmama koje se bave ovom delatnošću svakako bi trebalo da pohađaju specijalizovani seminar o zakonskim regulativama u oblasti prometa hrane. U ciljnu grupu pomenute obuke spadaju i lica koja rade u veleprodaji, odnosno u distributivnim centrima, maloprodajnim objektima koji drže namirnice živorinjskog porekla, kao i pojedinci i kompanije koje se bave keteringom, to jest pripremanjem hrane za konzumiranje i njenom prodajom krajnjim korisnicima.\nOsobe koje bi želele da isprate pomenuti obrazovni program treba da, pre svega izvrše prijavljivanje u određenom predstavništvu Obrazovnog centra Akademije Oxford, preko telefona ili slanjem poruke odgovarajućeg sadržaja na mejl adresu organizatora. U tu svrhu potrebno je da navedu svoje lične podatke, tačnije prezime, ime, datum rođenja i broj kontakt telefona, a kada se završi registracija prijavljenih, sprovešće se zvanični upis na obuku. Kandidatima će biti naznačeno da tokom ove procedure moraju biti lično prisutni u prostorijama određene poslovnice navedene institucije, a saznaće i koja sve dokumenta treba da pribave i predaju nadležnom službeniku kako bi mogli da pohađaju ovaj seminar.\nOni koji su prijavljeni kao pojedinci imaju priliku da pohađaju klasičnu nastavu i da na časove, prema definisanom rasporedu dolaze u najbližu poslovnicu organizatora. Na raspolaganju im je i online obuka i kurs o zakonskim regulativama u oblasti prometa hrane, kada će nastavu pratiti preko interneta, no za ovaj pristup treba da se blagovremeno pripreme i de na svoje računare instaliraju specijalnu vrstu softvera. Pomenuti zadatak zaista nije težak i polaznici uglavnom uspevaju da ga obave samostalno, ali je organizator za sve koji se ne budu snašli obezbedio tehničku podršku koju će im pružiti IT stručnjaci u svakom predstavništvu naznačene institucije.\nBilo da žele da rade u klasičnim ili u virtuelnim učionicama kandidati mogu da se obučavaju samostalno, to jest da budu jedini koje će ovlašćeni stručnjak podučavati tokom sprovođenja programa. Individualna obuka im pruža mogućnost da napreduju tempom koji im odgovara, ali tokom obrazovnog procesa neće biti u poziciji primaoca gotovih znanja od predavača, već će stalno biti podsticajnih na aktivnost. Moći će da sa svojim profesorom komuniciraju, da mu postavljaju pitanja, traže objašnjenja, ali i da izražavaju svoje mišljenje u vezi sa temom koja se obrađuje. Posebnu pogodnost ovog pristupa predstavlja činjenica da će dotični kandidat maksimalno moći da prilagodi svojim potrebama raspored po kome će se raditi. On će, dakle na početku da navede kada bi i koliko često želeo da ima časove, kao i koji mu datum najviše odgovara za startovanje edukacije. Da bi zaista mogao da radi prema rasporedu koji je napravio, moraće da za to dobije potpunu saglasnost svog profesora i ovlašćenog predstavnika institucije organizatora, jer se i oni smatraju aktivnim učesnicima seminara.\nOvim polaznicima nudi se i poluindividualni kurs i obuka o zakonskim regulativama u oblasti prometa hrane, kada će njih dvoje pohađati zajedno predavanja i, praktično kao partneri usvajati nova znanja i veštine. Ovaj tip edukacije pokazao se vrlo efikasnim u podizanju motivacije kod kandidata, a takođe im omogućava da lako i brzo savladaju predviđena znanja, budući da jedno drugom predstavljaju značajnu podršku tokom učenja. Kako i ovde relativno mali broj osoba učestvuje u obrazovnom procesu, moguće je raspored rada uskladiti sa željama konkretnih kandidata. Tako će oni biti zamoljeni da se međusobno dogovore i navedu kog datuma bi želeli da počnu sa obukom, kao i koji im termini i ritam održavanja časova najviše pogoduju. Taj predlog će saopštiti svom profesoru i koordinatoru za nastavu u konkretnom predstavništvu organizatora i, ukoliko oni budu smatrali da je on odgovarajući proglasiće ga validnim i u skladu sa naznačenim planom sprovoditi nastavu do kraja kursa.\nGrupna nastava kreirana je za osobe koje najbolje funkcionišu u aktivnom okruženju i u društvu većeg broja ljudi. Da bi grupa mogla valjano da deluje neophodno je da bude odgovarajuće veličine. Kako bi svi kandidati koji učestvuju u ovom obrazovnom procesu bili u potpunosti ravnopravni neće im biti omogućeno da utiču na formiranje rasporeda po kome će se odvijati nastava. Oni će, zapravo morati da prihvate termine i ritam održavanja časova, kao i datum početka kursa koje ustanovi ovlašćeni predstavnik pomenute obrazovne institucije. U vezi sa dobijenim rasporedom neće moći da ulažu bilo kakve prigovore niti nove zahteve, jer oni jednostavno neće moći da budu uzeti u razmatranje.\nKada ovu edukaciju žele da pohađaju radnici neke firme biće im ponuđen korporativni seminar o zakonskim regulativama u oblasti prometa hrane. Oni će tada moći da nastavu prate preko interneta, ali i na klasičan način, kada će biti u prilici da biraju između nekoliko lokacija za sprovođenje ovakvih časova. Nude im se savremeno opremljene prostorije određene poslovnice organizatora, adekvatni prostor u firmi za koju rade, kao i svako drugo mesto na kome je moguće kvalitetno sprovesti obrazovni proces. Vreme početka nastave, termine i učestalost održavanja predavanja zajedno će odrediti koordinator u datoj poslovnici pomenute institucije i lice koje je ovlastila kompanija čiji radnici pohađaju seminar.\nObuka i kurs o zakonskim regulativama u oblasti prometa hrane - plan i program\nPoslovanje sa prometom hrane, uvozom i izvozom, predmet je kontrole službenih organa po pitanjima mikrobioloških kriterijuma higijene procesa, kriterijuma bezbednosti hrane, načela predostrožnosti, kontrole objekata u smislu ispunjenosti uslova higijene. Kada počne kurs i obuka o zakonskim regulativama u oblasti prometa hrane, profesori će napomenuti da menadžeri i odgovorna lica zaposlena u organizacijama koje se bave pomenutim poslom, osim rešavanja problema tehničke i tehnološke prirode moraju da budu obučeni i za postupke izrada planova samokontrole i izrađivanje planova procene rizika.\nKandidati će biti obavešteni da Zakon o veterinarstvu propisuje međunarodne obaveze koje proističu iz primene procesa harmonizacije domaćeg zakonodavstva sa zahtevima EU standarda i ostalim pravnim tekovinama EU. Njime su regulisani pojmovi veterinarske delatnosti, prava i dužnosti vlasnika i držalaca životinja, vrste i pravni položaj subjekata u veterinarskoj delatnosti, veterinarske organizacije (veterinarska ambulanta, veterinarska stanica, veterinarska klinika, veterinarska apoteka, centar za reprodukciju životinja i veštačko osemenjavanje, zatim centar za skladištenje i distribuciju semena za veštačko osemenjavanje, kao i veterinarska laboratorija). Ova regulativa se bavi i veterinarskim radnicima, zoohigijenskom službom, merama za sprečavanje pojava zaraznih bolesti životinja, onima za sprečavanje širenja, suzbijanje i iskorenjivanje zaraznih bolesti, kao i objektima u kojima se obavlja veterinarska delatnost i HACCP programom. Svima koji budu pratili stručni seminar o zakonskim regulativama u oblasti prometa hrane biće objašnjeno da pomenuti Zakon uređuje vrste delatnosti uzgoja, držanja i prometa životinja, klanje životinja, proizvodnju i promet hrane životinjskog porekla, zatim proizvodnju i promet hrane za životinje, proizvode za dezinfekciju, dezinskekciju i deratizaciju, zaštitu životne sredine, kao i ostala pitanja upravljanja otpadom. Za preduzeća koja se bave uvozom i izvozom hrane naročito je značajno poznavanje članova Zakona o vetrinarstvu koji se odnose na veterinarsko - sanitarnu kontrolu i međunarodni promet (kontroola na granici, uslovi za pošiljke u uvozu i provozu, međunarodni vetrinarski sertifikat). Nadležni stručnjaci će istaći da se međunarodne obaveze prvenstveno odnose na sprečavanje širenja bolesti životinja i onih bolesti koje se prenose sa životinja na ljude. Mere koje se obavezno primenjuju u međunarodnom prometu životinja, proizvoda životinjskog porekla, hrane za životinje, sporednih i prerađenih proizvoda životinjskog porekla su u skladu sa preporukama OIE (Svetska organizacija za zdravlje životinja) i sa sporazumima o primenjivanju sanitarnih i fitosanitarnih mera WTO (Svetske trgovinske organizacije).\nPrisutnima će biti predstavljen i drugi značajni pravni akt koji reguliše obaveze subjekata u poslovanju sa hranom i načela zaštite potrošača. U pitanju je Zakon o bezbednosti hrane, koji se bavi podelom hrane, načelima analize rizika, predostrožnostima, zaštitom interesa potrošača, transparentnošću, ali i podelom nadležnosti, odgovornosti i međunarodnim obavezama. Profesori će napomenuti da su mikrobiološki kriterijumi za higijenu procesa i kriterijumi bezbednosti hrane predmet Pravilnika o opštim i posebnim uslovima higijene hrane u bilo kojoj fazi proizvodnje, prerade i prometa. Pravilnik je usklašen sa Uredbom EC 2073/2005, kojom su utvrđeni novi kriterijumi na osnovu naučne procene rizika za određene kategorije hrane i mikroorganizme koji ranije nisu bili deo propisa o ispravnosti namirnica u prometu.\nDok traje obuka i kurs o zakonskim regulativama u oblasti prometa hrane biće reči i o HACCP - u (Hazard Analysis and Critical Control Points- Analiza opasnosti i kritične kontrolne tačke), međunarodno priznatom sistemu kojim se uspostavljaju, kontrolišu i ocenjuju opasnosti koje mogu da utiču na bezbednost hrane i upravlja se kvalitetom hrane na principima zasnovanim na prevenciji. Obaveza svakog zaposlenog je da bude informisan kako, kada i zašto bi trebalo da se nešto uradi u cilju prevencije rizika od hrane, a lično je odgovoran za bezbednu i zdravu hranu koju konzumira krajnji korisnik.\nKandidatima će biti predočeno da se na bazi procene rizika vrše službene kontrole, kao potpune ili delimične provere, u zavisnosti od klasifikacije nivoa rizika za kontrolisani subjekat, veličine subjekta, broja zaposlenih, obima proizvodnje, uvedenih sistema upravljanja kvalitetom, te raspoloživog nivoa eksperata unutar subjekta. Saznaće da je za poslove uvoza hrane ili životinja potrebno posedovati Međunarodnu veterinarsku potvrdu, izdatu na dan otpremanja pošiljke, za jednu vrstu životinja ili proizvoda i za jednog primaoca. Ovaj sertifikat mora da bude overen na propisan način, obeležen serijskim brojem, na srpskom jeziku i jeziku zemlje porekla, a za pošiljku u tranzitu može da bude na engleskom ili drugom jeziku koji je prihvaćen u međunarodnom prometu.\nKada i na kom mestu se održava kurs i obuka o zakonskim regulativama u oblasti prometa hrane?\nKandidati koji su zaposleni u nekoj firmi i žele da prate ovaj obrazovni program moći će da pohađaju korporativni seminar o zakonskim regulativama u oblasti prometa hrane. Oni će raditi prema rasporedu koji zajedno budu napravili zvanični predstavnik njihove firme i koordinator za nastavu u instituciji organizatora. Takođe će biti u prilici da predavanja prate preko interneta, u prostoru koji sami odrede, ali i da rade prema standardnom principu, kada će moći da biraju između nekoliko lokacija. Nudi im se mogućnost da se edukuju u prostoru određene poslovnice organizatora, u okviru firme za koju rade, kao i na mestu koje sami odaberu, ali ukoliko tamo postoje tehničke mogućnosti za sprovođenje i praćenje predavanja.\nSvi pojedinci kojima je veoma važno da zbog nagomilanih obaveza raspored po kome će pratiti nastavu uskladu sa sopstvenim potrebama mogu da odaberu individualnu nastavu i da značajno utiču na formiranje plana delovanja. Oni će, zapravo moći da navedu tačan datum kada bi želeli da počnu sa radom, vreme održavanja časova i njihovu učestalost, a zatim će taj predlog izneti svom profesoru i koordinatoru za nastavu u instituciji organizatora. Ako ova službena lica ocene da je njihov raspored odgovarajući, polaznici će moći da čitav program prate prema planu koji su sami napravili, što će im svakako značajno olakšati organizaciju. U slučaju da, međutim u željeni raspored bude potrebno uneti neke izmene, nadležni će u svakom slučaju voditi računa da se želje konkretnog kandidata u što većoj meri ispoštuju.\nPriliku da raspored po kome će se odvijati edukacija maksimalno usklade sa svojim potrebama dobiće i polaznici čiji izbor bude poluindividualna obuka i kurs o zakonskim regulativama u oblasti prometa hrane. Oni će moći da se međusobno dogovore i iznesu mišljenje o tome kada bi trebalo da počne kurs, kao i kojim danima i u koliko sati bi bilo najbolje da se sprovode časovi, a da bi zaista mogli da nastavu prate prema tom rasporedu, moraće za to da dobiju punu saglasnost svog profesora i koordinatora za nastavu u određenom predstavništvu organizatora.\nNasuprot tome, osobe koje odaberu grupnu obuku biće obavezne da se prilagode terminima za održavanje časova, tempu delovanja i datumu početka kompletnog programa koje unapred bude odredio koordinator za nastavu u pomenutoj obrazovnoj instituciji. Njihovi predlozi i zahtevi koji se odnose na raspored rada neće moći da budu razmatrani, pošto jednostavno nije moguće svima istovremeno udovoljiti u tom pogledu, a neophodno je da članovi grupe imaju ravnopravni položaj jer funkcionišu kao jedinstvena celina. Da bi grupa mogla da valjano postiže predviđene obrazovne ciljeve potrebno je da bude odgovarajuće veličine i tako je procenjeno da je najbolje da ona ima između četvoro i osmoro članova, kako bi svi mogli da se uključe u interakciju i postignu individualni napredak.\nNezavisno od toga da li nastavu prate pojedinačno, u paru ili u grupi, ovi polaznici mogu da se edukuju na klasični način, te da na časove prema definisanom rasporedu dolaze u najbližu poslovnicu organizatora. Osim toga, na raspolaganju im je i online kurs i obuka o zakonskim regulativama u oblasti prometa hrane, kada će predavanja pratiti preko interneta koristeći svoje kompjutere u bilo kom prostoru koji smatraju pogodnim. Za ovaj tip obuke, međutim moraju da se unapred pripreme, te da na svoje računare instaliraju tačno određeni tip softvera. Za taj postupak biće im blagovremeno data potrebna uputstva i objašnjenja, tako da se smatra da će moći samostalno da ga obave. Oni koji se ne budu snašli ne treba da brinu, jer im je svakog dana tokom radnog vremena na raspolaganju tehnička podrška koju pružaju informatičari u svakoj poslovnici naznačene institucije.\nNa koji način se odvija stručni seminar o zakonskim regulativama u oblasti prometa hrane?\nUkoliko rukovodstvo neke firme smatra da je ova edukacija korisna za njihove zaposlene, može da traži da se za kandidate sprovede korporativna obuka i kurs o zakonskim regulativama u oblasti prometa hrane Tada polaznici mogu nastavu da prate online, preko svojih računara, ali i uživo, tako što će dolaziti na časove u najbližu poslovnicu naznačene institucije, ili će se edukovati u svom radnom prostoru, te na nekom drugom mestu koje im za to odgovara, ukoliko tamo ima uslova za kvalitetno sprovođenje obrazovnog procesa. Vreme početka njihovog kursa, termine održavanja časova i tempo rada sporazumno će odrediti ovlašćeni predstavnik kompanije u kojoj rade i koordinator za nastavu u konkretnom predstavništvu organizatora.\nPojedinačni polaznici takođe imaju na raspolaganju klasičnu nastavu, ali su tada međutim obavezni da na časove isključivo dolaze u najbliže predstavništvo navedene institucije, prema rasporedu koji bude utvrđen. Osim toga, na raspolaganju im je i online edukacija, to jest rad preko interneta, ali u tu svrhu blagovremeno moraju da na svoj kompjuter instaliraju namenski softver bez koga ne mogu da se edukuju preko interneta. Ovaj postupak se smatra prilično jednostavnom, pa većina kandidata uspeva da ga obavi bez ičije pomoći, ali je svakako onima koji budu imali nekih pitanja ili teškoća na raspolaganju pomoć informatičkih stručnjaka u svakom predstavništvu organizatora.\nKako na standardni način, tako i online nastavu mogu da prate kandidati čiji izbor bude individualni kurs i obuka o zakonskim regulativama u oblasti prometa hrane. Oni će, dakle moći da predviđena znanja i veštine usvajaju tempom koji im odgovara, budući da tokom nastave neće imati kome da se prilagođavaju. Takođe će imati apsolutno posvećenost i nepodeljenu pažnju nadležnog stručnjaka, a biće u prilici i da navedu kada bi želeli da počnu sa kursom, kao i kojim danima i u koliko sati bi bilo najbolje da imaju časove. Ako se sa tim saglasi nadležni predavač i koordinator za nastavu u pomenutoj obrazovnoj instituciji, traženi raspored će biti zvanično usvojen i do kraja edukacije kandidati će raditi prema planu koji su sami napravili.\nU ponudi organizatora nalazi se i poluindividualni kurs i obuka o zakonskim regulativama u oblasti prometa hrane. Tada časovima zajedno prisustvuje dvoje kandidata koji bi trebalo da međusobno komuniciraju, razmenjuju ideje, mišljenja i iskustva, te da i na taj način proširuju i produbljuju predviđena znanja. Ovde je proces učenja znatno olakšan činjenicom da prijavljeni jedno drugome mogu da pomažu, ali i da se podstiču na dalji rad i napredak, što će im svakako omogućiti da lako i brzo savladaju predviđene ciljeve u utvrđenom vremenskom periodu. Osim toga, biće slobodni da se najpre jedno sa drugim, a zatim i sa svojim predavačem i ovlašćenim predstavnikom pomenute institucije dogovaraju o svemu što je vezano za organizaciju obrazovnog procesa. Tako će zajedno da utvrde termine i učestalost održavanja predavanja, kao i vreme početka kursa koji će svima odgovarati.\nKandidatima koji su prijavljeni kao fizička lica na raspolaganju je i grupni seminar o zakonskim regulativama u oblasti prometa hrane, koji je organizovana malo drugačije od prethodnog pomenutih. Tu, zapravo termine održavanja časova, ritam rada i datum početka kursa određuje jedino koordinator za nastavu u instituciji organizatora, a sami polaznici na to ne mogu uopšte da utiču svojim zahtevima, već su naprotiv obavezni da prihvate raspored koji bude saopšten i striktno ga se pridržavaju do kraja edukacije. Takođe će ponekad morati izvesno vreme da sačekaju dok grupa ne bude formirana, odnosno dok se za ovakav tip nastave ne prijavi najmanje četiri osobe. U sastavu jedne grupe ne može da bude ni više od osmoro prijavljenih kako bi se očuvao kvalitet obrazovnog rada i svakome od njih dala prilika da učestvuje u edukaciji i usvoji predviđena znanja.\nKoliko po planu traje obuka i kurs o zakonskim regulativama u oblasti prometa hrane?\nZa polaznike čiji izbor bude grupni kurs i obuka o zakonskim regulativama u oblasti prometa hrane, sve detalje obrazovnog procesa određuje koordinator za nastavu u instituciji organizatora, a kandidati dobijenom rasporedu moraju da se, uz manje ili veće ustupke prilagode.\nIndividualna i poluindividualna nastava takođe će imati isti fond školskih časova, ali će u oba slučaja polaznici moći da se sa svojim profesorom i koordinatorom za nastavu u instituciji organizatora dogovaraju oko termina i ritma sprovođenja predavanja. Tako će, dakle raspored moći da u značajnoj meri prilagode svojim potrebama, pa se on može bitno razlikovati od ovog gore pomenutog.\nKada je u pitanju korporativni seminar o zakonskim regulativama u oblasti prometa hrane treba reći da je predviđeno takođe imati isti broj časova, ali da tada raspored sprovođenja predavanja zavisi od dogovora koji postignu koordinator za nastavu u instituciji organizatora i lice koje je ovlastila firma čiji radnici pohađaju kurs.\nSpisak gradova za kurs i obuku o zakonskim regulativama u oblasti prometa hrane


Papa Franja: Sukobi se rešavaju dijalogom - Svet - Dnevni list Danas\nPočetna » Svet » Papa Franja: Sukobi se rešavaju dijalogom\nPapa Franja: Sukobi se rešavaju dijalogom\nPoglavar Rimokatoličke crkve papa Franja izjavio je u intervjuu za list Politika od nedelje da se sukobi ne rešavaju zaboravom, neznanjem ili brisanjem svega i kretanjem iz početka, već dijalogom.\n0Piše: FoNet 01. novembra 2020. 12.57\nPapa Franja Foto: FoNet/AP\n„Bez dijaloga promovišemo kulturu geta, u kojoj na kraju biramo ko ima pravo (ili nema) da bude smatran osobom. Važno je da uvek pokušamo da ostavimo otvorene kanale kako bismo mogli da se ponovo povežemo i održavamo živu komunikaciju“, rekao je papa u intervjuu za Politiku.\nOn je ukazao da nam danas nisu potrebni impresivni monolozi koji daju prednost dobrobiti jedne zajednice, sejući strah među onima koji su drugačiji, istakavši da dijalog ne podrazumeva poništavanje ili zanemarivanje razlika, pa čak i rana koje su, možda, nanete u prošlosti.\n„Suprotno tome, dijalog je svestan i skroman način prihvatanja istorije, nepravdi, razlika i njihovog pozicioniranja u odnosu na budućnost u kojoj politika integrizma i podela, sistemi koji podrazumevaju nezasitu trku za profitom i ideološke tendencije koje podstiču mržnju neće imati poslednju reč“, rekao je on.\nGovoreći o pandemiji, papa Franja je naveo da krize imaju sposobnost da pojačaju postojeće nepravde na koje smo se bili navikli i koje smo mogli nesvesno opravdavati, ali mogu potencirati najbolje prakse i reakcije među nama.\nOn je naveo da smo tokom ovog perioda mogli uočiti dva stava, da s jedne strane imamo autentične „urbane heroje“ naoružane solidarnošću i tihom, konkretnom i svakodnevnom posvećenošću onoga koji preuzima odgovornost prema bližnjem i traži konkretna rešenja kako niko ne bi bio zapostavljen.\n„S druge strane, imamo porast broja onih koji su nemilosrdno profitirali od tuđe nesreće ili onih koji su mislili samo na sebe, koji su protestovali ili se žalili zbog određenih restriktivnih mera, nesposobni da prihvate da nemaju svi iste mogućnost i resurse da se suoče sa pandemijom“, rekao je papa Franja.\nPapa je predočio da je pandemija dovela naše organizacione i razvojne modele u krizu, ogolila mnoge nepravde, socijalne i zdravstvene propuste, podvrgavši veliki broj ljudi procesima socijalne ekskluzije i degradacije i da je potrebna promena.\n„Razvoj smo sveli na jednostavan ekonomski rast, zaboravljajući da autentični razvoj mora da promoviše sve ljude i celog čoveka. Napredak svih ljudi i za sve ljude“, istakao je papa.\nOn je rekao da je dužnost crkve da pozove druge aktere i podstakne procese koji će pomoći da oslobodimo zarobljeni pogled sveta koji je organizovan oko moći, bogatstva i pohlepe, da pozove na stvaranje (nove) normalnosti.\n„Normalno nije prošlost, već za ono za čim čeznemo za našu decu i unuke: sutrašnjica koju treba izgraditi, gde socijalno raslojavanje i isključenost nisu dominatni obrazac“, istakao je papa Franja.\ndijalog, pandemija, Papa Franja, sukobiBeograd


EMA potvrdila da je korist od AstraZeneke veća od rizika | Standard\n“Zaključili smo da prijavljeni neobični i rijetki slučajevi krvnih ugrušaka treba da budu smatrani kao moguće nus pojave ove vakcine“, rekla je izvršna direktorka EMA Emer Kuk na konferenciji za novinare, iznoseći nalaze ispitivanja Komiteta za bezbjednost agencije sa sjedištem u Amsterdamu.\nOna je istakla da je kovid ozbiljna bolest, sa visokim procentom hospitalizacija i hiljadama umrlih, i da je EMA poslije ispitivanja zaključila da je AstraZenekina vakcina “izuzetno efikasna u sprečavanju bolesti i hospitalizacija” u slučajevima koronavirusa.\nNavela je da je mogući uzrok stvaranja krvnih ugrušaka “reakcija imunog sistema na vakcinu, što vodi do stanja koje je slično onome koje se kod nekih događa pri upotrebi heparina”.\n“Nastavićemo da pratimo naučne dokaze o efikasnosti svih odobrenih vakcina protiv kovida, i s tim u vezi ćemo izdavati pojedinačne preporuke”, kazala je Kuk.\nZvaničnik EMA juče je rekao da postoji “veza” između AstraZeneke i slučajeva tromboze nakon primanja te vakcine protiv koronavirusa.\n“Sada to možemo reći, jasno je da postoji povezanost sa vakcinom. Šta izaziva ovu reakciju, međutim, još ne znamo… Da rezimiramo, u narednih nekoliko sati ćemo reći da postoji veza, ali još moramo da razumijemo kako do toga dolazi”, izjavio je Kavaleri za italijanski dnevnik Mesađero.


Nova studija pronašla je strukturne razlike u mozgovima predškolske dece koja su izložena ekranima, piše Science Daily.\nUpotreba ekrana je izuzetno rasprostranjena i stalno raste kako u domovima, tako i u ustanovama za čuvanje dece i školama, u sve ranijem uzrastu\nStudija, objavljena u JAMA Pediatrics, pokazala je da deca koja provode više vremena ispred ekrana imaju slabiju strukturnu povezanost u delovima mozga zaduženim za jezičke veštine, mentalnu kontrolu i samokontrolu. Ova deca takođe imaju slabije rezultate na testovima jezičkih sposobnosti i pismenosti.\nIstraživači iz Medicinskog centra Dečije bolnice u Sisinatiju koristili su smernice Američke pedijatrijske akademije (AAP), koje u obzir uzimaju ne samo vreme provedeno ispred ekrana, već i njihovu dostupnost, uključujući i mobilne uređaje, zatim sadržaje koje deca prate, kao i s kim su i u kakvoj interakciji tokom korišćenja uređaja.\n“Ova studija postavlja pitanje da li bar neki aspekti upotrebe medija u ranom detinjstvu negativno utiču tokom ovih formativnig godina u razvoju mozga”, kaže dr Džon Haton, direktor Centra za istraživanja čitanja i pismenosti pri Dečijoj bolnici u Sinsinatiju, i vođa ove studije. “Mada ne možemo još uvek utvrdimo da su ekrani direktni uzročnici ovih stukturalnih promena i da li ovi razvojni rizici imaju trajne posledice, naši nalazi ukazuju na potrebu za daljim istraživanjima, kako bi se bolje shvatio uticaj ekrana i utvrdilo gde treba postaviti granicu u korišćenju tehnologije”.\nU studiji je učestvovalo 47 zdrave dece uzrasta od tri do pet godina, sa svojim roditeljima. Deci su testirane kognitivne sposobnosti uz praćenje strukturne povezanosti bele mase u mozgu pomoću magnetne rezonance. Roditelji su davali podatke o količini vremena koje dete provodi pred ekranima i načinu upotrebe digitalnih medija. Zatim su rezultati skeniranja upoređivani sa izloženošću deteta ekranima.\nŠto je više vremena pred ekranima, to su detetova sposobnost jezičkog izražavanja, brzog imenovanja predmeta i predispozicije za učenje čitanja i pisanja – na nižem nivou.\nŠto je više vremena pred ekranima, dete ima slabiju strukturnu povezanost bele mase u mozgu, što negativno utiče na mijelinaciju – proces kojim se oblogom izoluju nervne ćelije, što omogućava da nervni impulsi putuju brže i lakše. Ovo ima posledice na govorne veštine i pismenost.\nUpotreba ekrana je izuzetno rasprostranjena i stalno raste kako u domovima, tako i u ustanovama za čuvanje dece i školama, u sve ranijem uzrastu, što zahteva bolje razumevanje uticaja ekrana na mozak u periodu intenzivnog razvoja, kako bi se mogla postaviti ograničenja kroz zdravstvene i obrazovne politike, poruka je naučnika.\nTagovi :bela masa, deca i ekrani, deca i mobilni telefoni, deca i mobilni uredjaji, istraživanje, jezičke veštine, kognitivne sposobnosti, mozak, pismenost, rani razvoj, uticaj ekrana


Japanska trka Formula 1 šampionata zvanično je otkazana\nTreća trka u jesenjem delu Formula 1 šampionata je otkazana nakon razgovora između predstavnika najbržeg cirkusa i japanske vlade, kada je donešena odluka da se trka na jednoj od najboljih staza na svetu izbaci po drugi put u dve godine...\nDogađaj je trebalo da se održi desetog oktobra nakon Russian Grand Prix i Turkish Grand Prix trka kao deo trkačkog triplhedera. Formula 1 tvrdi da radi na detaljima revidiranja kalendara koja će uključiti zamensku trku, mada ne istog vikenda.\n"Formula 1 je ove godine, ali i prošle, dokazala da se može adaptirati i pronaći rešenja za predstojeći period nesigurnosti i potpuno smo uzbuđeni nivoom interesovanja za održavanje naših događaja ove i sledeće godine", izjavio je sportski direktor Formula 1 šampionata u zvaničnoj pres objavi.\nHaos se nastavlja sa kineskim i australijskim trkama koje su već otkazane ove godine. Turski događaj je u prvi mah takođe otkazan, ali je potom pomeren za oktobar, tako da je razmatran kao mogućnost dodavanja formi vezanih triplheder trka u Francuska-Austrija-Austrija. Kako Motorsport naglašava, još jedna varijanta ponavljanja i dupliranja Grand Prix trke moguća. U ovom slučaju, to bi značilo drugi događaj u Bahreinu.\nNovi problem za F1 sada predstavlja i to što je Turska ponovo na crvenoj listi Velike Britanije i svako ko se vraća iz ove zemlje mora provesti deset dana u karantinu. Ovaj motosport ima više od jedne hiljade zaposlenih poreklom sa ostrva, tako da se čelnici prvenstva nadaju da će izbeći veće probleme korišćenjem Japana kao tranzitne zone.\nSa porastom obolelih od korona virusa nakon nepopularne Olimpijade, Japan je odabrao da ukine svoju trku, uprkos obećanjima da će svi iz F1 šampionata biti obezbeđeni privatnim letovima iz Istambula i da će svako biti testiran usput, sa putanjama kretanja ograničenim na pravcima hoteli/staze.